ส่วนที่ 1

การประกอบธุรกิจ

1.  นโยบายและภาพรวมการประกอบธุรกิจ

บริษัท ซีฟโก้ จำกัด (มหาชน) (บริษัท) มีชื่อเป็นภาษาอังกฤษว่า SEAFCO Public Company
Limited จดทะเบียนก่อตั้งเป็นบริษัทจำกัดเมื่อวันที่ 19 ธันวาคม 2517
และจดทะเบียนแปรสภาพเป็นบริษัทมหาชนจำกัด เมื่อวันที่ 18 มีนาคม 2547
บริษัทมีประสบการณ์มายาวนานในวงการธุรกิจการทำเสาเข็มเจาะขนาดใหญ่ในประเทศและต่างประเทศ
โดยมีประสบการณ์มากกว่า 40 ปี จนเป็นที่รู้จักและยอมรับโดยทั่วไปของผู้ออกแบบ
บริษัทวิศวกรที่ปรึกษาและเจ้าของโครงการต่าง ๆ

แหล่งรายได้ของบริษัทในปี 2558 ซึ่งมีรายได้รวม 1,856 ล้านบาท มาจากภาครัฐร้อยละ 21%
และภาคเอกชนร้อยละ 73 และจากต่างประเทศร้อยละ 6
ทั้งนี้บริษัทมิได้พึ่งพิงลูกค้ารายใดรายหนึ่งที่มีสัดส่วนเกินร้อยละ 25 ของรายได้รวมของบริษัท

เมื่อวันที่ 24 ธันวาคม 2558 บริษัท ซีฟโก้ อินเตอร์เทรด จำกัด ได้เพิ่มทุนจดทะเบียนบริษัท
โดยออกเป็นหุ้นสามัญใหม่ 50,000 หุ้น หุ้นละ 100 บาท เป็นจำนวนเงิน 5,000,000 บาท
รวมเป็นทุนจดทะเบียน 100,000 หุ้น หุ้นละ 100 บาท เป็นจำนวนเงิน 10,000,000 บาท
และได้เรียกชำระและชำระแล้วจำนวนหุ้นสามัญ 100,000 หุ้น หุ้นละ 100 บาท เป็นจำนวนเงิน
10,000,000 บาท โดยได้ถือหุ้นในสัดส่วนร้อยละ 99.99

เมื่อวันที่ 25 พฤศจิกายน 2558 บริษัท ซีฟโก้ จำกัด(มหาชน) ได้รับรางวัลในงาน SET Awards
2015 ดังนี้

- รางวัลบริษัทจดทะเบียนด้านนักลงทุนสัมพันธ์ยอดเยี่ยม (BEST Investor Relations
Awards)

- รางวัลบริษัทจดทะเบียนด้านผลการดำเนินงานดีเด่น (Outstanding Company Performance
Awards)

- คุณณรงค์ ทัศนนิพันธ์ (กรรมการผู้จัดการใหญ่และประธานเจ้าหน้าที่บริหาร) ได้รับ
รางวัลผู้บริหารสูงสุดดีเด่น (Outstanding CEO Awards)

เมื่อวันที่ 6 ตุลาคม 2558 บริษัท ซีฟโก้ อินเตอร์เทรด จำกัด
ได้เรียกชำระค่าหุ้นและชำระแล้วจำนวนหุ้นสามัญ 50,000 หุ้น หุ้นละ 100 บาท เป็นจำนวนเงิน
5,000,000 บาท โดยบริษัท ซีฟโก้ จำกัด(มหาชน) ได้ถือหุ้นในสัดส่วนร้อยละ 99.99

เมื่อวันที่ 11 พฤษภาคม 2558 บริษัทได้ดำเนินการจดทะเบียนลดทุนจาก 291,124,377 หุ้น เหลือ
291,110,727 หุ้น และเมื่อวันที่ 12 พฤษภาคม 2558
บริษัทได้ดำเนินการจดทะเบียนเพิ่มทุนจากหุ้นสามัญ 291,110,727 หุ้น หุ้นละ 1 บาท มูลค่า
291,110,727 บาท เป็นจำนวนหุ้นสามัญ 305,666,263 หุ้นละ 1 บาท มูลค่า 305,666,263
บาท โดยได้เรียกชำระค่าหุ้นแล้ว 305,665,008 หุ้น เป็นมูลค่า 305,665,008 บาท

1.  นโยบายในการดำเนินงานของบริษัทในภาพรวม

วิสัยทัศน์ เป็นบริษัทรับเหมาก่อสร้างชั้นนำแห่งอาเซียน

  (TO BE THE REPUTABLE LEADER IN CONSTRUCTION INDUSTRY OF ASEAN)

ภารกิจ บริการลูกค้าด้วยคุณภาพและความชำนาญ โดยคำนึงถึงความปลอดภัยและสิ่งแวดล้อม

(TO PROVIDE CLIENTS WITH QUALITY SERVICES BY COMPETENT MANAGEMENT

SAFETY AND ENVIRONMENT)

กลยุทธ์ เพื่อการเติบโตอย่างยั่งยืนและมั่นคง

1.  รับงานบริการเสาเข็มเจาะและกำแพงกันดิน รวมทั้งงานก่อสร้างโครงสร้างต่าง ๆ
    ทั้งในและต่างประเทศโดยมีผลตอบแทนทางธุรกิจอย่างเป็นธรรม

2.  เป็นพันธมิตรกับผู้ประกอบการธุรกิจอสังหาริมทรัพย์และผู้รับเหมาก่อสร้างรายใหญ่

3.  บริหารงานโครงการโดยยึดหลักการบริหารต้นทุนที่มีประสิทธิภาพ
    โดยคำนึงถึงสภาวะสิ่งแวดล้อมและความปลอดภัย
    ส่งมอบงานตรงตามเวลาและคุณภาพงานได้มาตรฐาน

4.  หาตลาดใหม่เพิ่มเติมในประชาคมอาเซียน

5.  พัฒนาเทคโนโลยี และองค์ความรู้ให้ทันสมัยและแข่งขันได้อยู่เสมอ
    โดยไม่เน้นการแข่งขันด้านราคา

6.  พัฒนาศักยภาพในด้านทรัพยากรมนุษย์
    และโครงสร้างการบริหารจัดการขององค์กรเพื่อเพิ่มขีดความสามารถในการแข่งขัน

7.  เตรียมความพร้อมของเครื่องจักร เพื่อให้สามารถรับงานได้หลากหลายและมีประสิทธิภาพ

8.  พัฒนานำระบบคอมพิวเตอร์ที่ทันสมัยเข้ามาใช้ในการบริหาร เพื่อให้มีการรายงานข้อมูลต่างๆ
    ให้รวดเร็วและทันการ

1.2 การเปลี่ยนแปลงและพัฒนาการที่สำคัญ

+------+---------------------------------------------------------------+
| ปี    | - จดทะเบียนก่อตั้งบริษัทจำกัด ภายใต้ชื่อ “บริษัท ซีฟโก้ จำกัด (SOUTHEAST     |
| 2517 | ASIA FOUNDATIONS COMPANY LIMITED)” เมื่อวันที่ 19 ธันวาคม 2517      |
|      | ด้วยทุนจดทะเบียน 3 ล้านบาท (เรียกชำระ 1.5 ล้านบาท) มูลค่าตราไว้หุ้นละ    |
|      | 1,000 บาท                                                     |
|      | โดยกลุ่มวิศวกร                                                   |
|      | ที่ทำงานให้กับหน่วยงานราชการและเอกชนที่เล็งเห็นศักยภาพของธุรกิจเสาเข็มเจาะ |
|      | ซึ่งงานในช่วงแรกจะเป็นงานเสาเข็มเจาะขนาดเล็ก                        |
|      | ทั้งนี้บริษัทเป็นผู้ประกอบการไทยรายแรกที่นำเทคโนโลยีเสาเข็มเจาะแบบ 3 ขา    |
|      | เข้ามาใช้ในประเทศไทย                                            |
+------+---------------------------------------------------------------+
| ปี    | - ร่วมทุนกับ Stent Foundations Limited                           |
| 2523 | ซึ่งเป็นบริษัทที่มีชื่อเสียงด้านเข็มเจาะขนาดใหญ่ของประเทศอังกฤษ จัดตั้งบริษัทชื่อ   |
|      | Stent Seafco Ltd. ด้วยทุนจดทะเบียน 3 ล้านบาท                      |
|      | โดยบริษัทถือหุ้นในสัดส่วนร้อยละ 51                                    |
|      | เพื่อวัตถุประสงค์ในร                                               |
|      | ับงานเสาเข็มเจาะขนาดใหญ่สำหรับอาคารสูงและโครงสร้างสาธารณูปโภคขนาดใหญ่ |
|      | ในขณะที่บริษัทจะรับงานเฉพาะเสาเข็มเจาะขนาดเล็กเท่านั้น                  |
|      | ซึ่งต่อมาบริษัทร่วมทุนดังกล่าวได้เปลี่ยนชื่อเป็น Balfour Beatty Thai Ltd.    |
|      | และขยายงานก่อสร้างอาคารสูงและงานโยธาอื่นๆ                          |
+------+---------------------------------------------------------------+
| ปี    | - ขายเงินลงทุนใน Balfour Beatty Thai Ltd. ให้แก่ Stent            |
| 2530 | Foundations อย่างไรก็ตามบริษัทได้ซื้อเครื่องจักรด้วย                     |
|      | วิธีการผ่อนชำระและรับโอนพนักงานของบริษัทร่วมทุนทั้งหมดมาเป็นพนักงานของบริษัท |
|      | ส่งผลให้บริษัทสามารถรับงานทั้งเสาเข็มเจาะขนาดเล็กและขนาดใหญ่ได้เอง       |
+------+---------------------------------------------------------------+
| ปี    | - บริษัทได้ทำข้อตกลงกับ Soletanche Bachy Group                     |
| 2532 | ของประเทศฝรั่งเศสที่มีชื่อเสียงด้านความเชี่ยวชาญงานก่อสร้างกำแพงกันดินชนิด    |
|      | Diaphragm Wall (D-Wall) ซึ่งเข้ามาเปิดสาขาในประเทศไทย             |
|      | โดยบริษัทจะรับหน้าที่ในการหาและรับงานโครงการต่างๆ ในขณะที่ Soletanche   |
|      | จะรับหน้าที่เป็นผู้รับช่วงก่อสร้างงานกำแพง D- Wall ซึ่งในเวลาต่อมาทั้ง 2      |
|      | บริษัทต่างแยกรับงานด้วยตนเอง                                       |
|      | โดยอาจจะมีการร่วมงานในโครงการใหญ่เป็นครั้งคราว                      |
+------+---------------------------------------------------------------+
| ปี    | - ลงทุนในบริษัท ซีฟโก้ เอ็นเตอร์ไพร้ซ์ จำกัด จำนวน 6,900 หุ้นในราคาหุ้นละ   |
| 2534 | 1,000 บาท (มูลค่าที่ตราไว้หุ้นละ                                     |
|      |                                                               |
|      | 1,000 บาท) หรือคิดเป็นสัดส่วนร้อยละ 23 (ทุนชำระแล้ว 30 ล้านบาท)        |
|      | เพื่อดำเนินธุรกิจให้เช่าเครื่องจักร อาคาร                               |
|      |                                                               |
|      | ชุด และที่ดิน                                                     |
|      |                                                               |
|      | - บริษัทลงทุนในบริษัท อี.ดี.อี. จำกัด จำนวน 980 หุ้นในราคาหุ้นละ 1,000 บาท |
|      | (มูลค่าที่ตราไว้หุ้นละ 1,000                                         |
|      |                                                               |
|      | บาท) หรือคิดเป็นสัดส่วนร้อยละ 24.50 (ทุนชำระแล้ว 4 ล้านบาท) เพื่อ        |
|      | ดำเนินธุรกิจรับจ้างทดสอบเสาเข็ม                                     |
+------+---------------------------------------------------------------+
| ปี    | - จดทะเบียนเปลี่ยนชื่อภาษาอังกฤษจาก SOUTHEAST ASIA FOUNDATIONS      |
| 2537 | COMPANY LIMITED เป็น                                           |
|      |                                                               |
|      | SEAFCO COMPANY LIMITED                                        |
|      |                                                               |
|      | - ในระยะเวลาที่ผ่านมาบริษัทมีการเพิ่มทุนให้แก่ผู้ถือหุ้นเดิมอย่างต่อเนื่อง         |
|      | จนกระทั่งมีทุนชำระแล้วเท่ากับ 120                                    |
|      |                                                               |
|      | ล้านบาท และเปลี่ยนมูลค่าตามบัญชีจากหุ้นละ 1,000 บาท เป็น หุ้นละ 100 บาท   |
+------+---------------------------------------------------------------+
| ปี    | -   เปิดหน่วยงานวิจัยและพัฒนา (R&D)                                |
| 2540 |                                                               |
|      |  เพื่อทำการศึกษาและพัฒนาเทคโนโลยีงานก่อสร้างเสาเข็มเจาะโดยใช้เทคนิคใหม่ๆ |
|      |     เพื่อเพิ่มกำลังในการรับน้ำหนักบรรทุกให้สูงมากขึ้นโดยไม่ต้องเพิ่มต้นทุน       |
|      |     ด้วยการนำวัสดุโพลีเมอร์มาใช้ในการขุดเจาะแทนการใช้ผงดินเบนโทไนท์     |
|      |     ซึ่งจะ                                                      |
|      | เป็นการลดต้นทุนการก่อสร้างลงได้และลดผลกระทบต่อสิ่งแวดล้อมลงได้อย่างมากด้วย |
|      |     และมีการพัฒนาเข็มรูปแบบต่างๆ และวิธีการเจาะ                      |
|      |     เพื่อให้เหมาะกับงานโครงสร้างประเภทต่างๆ                         |
+------+---------------------------------------------------------------+
| ปี    | - บริษัทได้ทำสัญญาร่วมค้ากับบริษัท ประยูรชัย (1984) จำกัด ด้วยเงินลงทุน 0.8  |
| 2543 | ล้านบาท หรือคิดเป็นสัดส่วนร้อยละ 80 ของเงินลงทุนในกิจการร่วมค้า           |
|      | เพื่อดำเนินธุรกิจร                                                 |
|      | ับเหมาก่อสร้างโครงการทางลอดกลับรถยนต์บริเวณถนนพัฒนาการกับกรุงเทพมหานคร |
+------+---------------------------------------------------------------+
| ปี    | - บริษัทได้จำหน่ายเงินลงทุนทั้งหมดในบริษัทร่วมทั้ง 2 แห่ง คือบริษัท ซีฟโก้       |
| 2546 | เอ็นเตอร์ไพร้ซ์ จำกัด และบริษัท                                      |
|      |                                                               |
|      | อี.ดี.อี. จำกัด เนื่องจากไม่ได้เป็นธุรกิจหลักของบริษัท                      |
|      |                                                               |
|      | - บริษัทได้ลงทุนในบริษัท ซีฟโก้ คอนสตรัคชั่น จำกัด จำนวน 99,940           |
|      | หุ้นในราคาหุ้นละ 10 บาท (มูลค่าที่ตราไว้                               |
|      |                                                               |
|      | หุ้นละ 10 บาท) หรือคิดเป็นสัดส่วนร้อยละ 99.94 ของทุนชำระแล้ว 1 ล้านบาท   |
|      | เพื่อดำเนินธุรกิจรับเหมา                                            |
|      |                                                               |
|      | ก่อสร้างทั่วไป                                                    |
+------+---------------------------------------------------------------+
| ปี    | - บริษัทเปลี่ยนมูลค่าตามบัญชีจากหุ้นละ 100 บาท เป็น หุ้นละ 1 บาท           |
| 2547 | และมีการเพิ่มทุนให้แก่ผู้ถือหุ้นเดิมอีก 90                                 |
|      |                                                               |
|      | ล้านหุ้น ในราคาหุ้นละ 1 บาท ส่งผลให้บริษัทมีทุนจดทะเบียนเป็น 210 ล้านบาท    |
|      | และชำระแล้ว 160 ล้านบาท                                         |
|      |                                                               |
|      | - แปรสภาพเป็นบริษัทมหาชนจำกัดเมื่อวันที่ 18 มีนาคม 2547                 |
|      |                                                               |
|      | - บริษัทลดทุนจดทะเบียนจากเดิม จำนวน 210 ล้านบาท เป็น 160 ล้านบาท      |
|      | และเพิ่มทุน จำนวน 55 ล้านบาท ในราคาหุ้นละ 1 บาท ให้แก่ประชาชนทั่วไป 50  |
|      | ล้านหุ้น และส่วนที่เหลือ 5 ล้านหุ้น                                     |
|      | สำรองไว้เพื่อกา                                                  |
|      | รรับรองการใช้สิทธิตามใบสำคัญแสดงสิทธิซื้อหุ้นของบริษัทให้แก่กรรมการและพนักงาน |
|      |                                                               |
|      | - ออกใบสำคัญแสดงสิทธิให้แก่กรรมการและพนักงานของบริษัท 5 ล้านหน่วย       |
|      | เมื่อวันที่ 15 ตุลาคม 2547                                          |
+------+---------------------------------------------------------------+
| ปี    | - เมื่อวันที่ 31 ตุลาคม 2548                                        |
| 2548 | เป็นวันใช                                                       |
|      | ้สิทธิของใบสำคัญแสดงสิทธิที่จะซื้อหุ้นสามัญที่ขายให้แก่กรรมการและพนักงานของบริษัท |
|      | ครั้งที่ 1                                                        |
|      | ผลของการใช                                                    |
|      | ้สิทธิซื้อหุ้นสามัญปรากฏว่าไม่มีผู้มาใช้สิทธิแปลงสภาพใบสำคัญแสดงสิทธิเป็นหุ้นสามัญใน |
|      | ครั้งที่ 1 นี้                                                      |
+------+---------------------------------------------------------------+
| ปี    | -   เมื่อวันที่ 28 เมษายน 2549                                     |
| 2549 |     เป็นวันใช้สิทธิของใบสำคัญแสดงสิทธิที่จะซื้อหุ้นสามัญที่ขายให้แก่กรรมการ      |
|      |     และพนักงานของบริษัท ครั้งที่ 2                                   |
|      |                                                               |
|      |  ผลของการใช้สิทธิซื้อหุ้นสามัญปรากฏว่าไม่มีผู้มาใช้สิทธิแปลงสภาพใบสำคัญแสดงสิทธิ |
|      |     เป็นหุ้นสามัญในครั้งที่ 2 นี้                                       |
|      |                                                               |
|      | -   เมื่อวันที่ 31 ตุลาคม 2549                                      |
|      |     เป็นวันที่ใช                                                  |
|      | ้สิทธิของใบสำคัญแสดงสิทธิที่จะซื้อหุ้นสามัญที่ขายให้แก่กรรมการและพนักงานของบริษัท |
|      |     ครั้งที่ 3 ผลของการใช้สิทธิซื้อหุ้นสามัญปรากฏว่ามีผู้มาใช้สิทธิจำนวน 20 ราย  |
|      |     จำนวนใบสำคัญแสดงสิทธิที่ใช้สิทธิในครั้งนี้ 1,518,000 หน่วย             |
|      |     จำนวนใบสำคัญแสดงสิทธิที่คงเหลืออยู่ 3,482,000 หน่วย                |
|      |     จำนวนหุ้นสามัญที่จัดสรรเพื่อการใช้สิทธิครั้งนี้ 1,518,000 หุ้น             |
|      |                                                               |
|      |    จำนวนคงเหลือของหุ้นสามัญที่จัดสรรเพื่อรองรับการใช้สิทธิของใบสำคัญแสดงสิทธิ |
|      |     3,482,000 หุ้น                                              |
|      |     จำนวนเงินที่ได้รับจากการใช้สิทธิซื้อหุ้นสามัญของใบสำคัญแสดงสิทธิในครั้งนี้    |
|      |     จำนวนเงินรวม 7,590,000.00 บาท                              |
+------+---------------------------------------------------------------+
| ปี    | -   เมื่อวันที่ 30 เมษายน 2550                                     |
| 2550 |     เป็นวันที่ใช                                                  |
|      | ้สิทธิของใบสำคัญแสดงสิทธิที่จะซื้อหุ้นสามัญที่ขายให้แก่กรรมการและพนักงานของบริษัท |
| ปี    |     ครั้งที่ 4 ผลของการใช้สิทธิจำนวน 121 ราย                         |
| 2554 |     จำนวนใบสำคัญแสดงสิทธิที่ใช้สิทธิในครั้งนี้ 2,002,000 หน่วย             |
|      |     จำนวนใบสำคัญแสดงสิทธิที่คงเหลืออยู่ 1,480,000 หน่วย                |
| ปี    |     จำนวนหุ้นสามัญที่จัดสรรเพื่อการใช้สิทธิครั้งนี้ 2,002,000 หุ้น             |
| 2555 |     จำนวนคงเหลือของหุ้นสามัญที่จัดสรรเพื่อรองรับใบสำคัญแสดงสิทธิ 1,480,000 |
|      |     หุ้น จำนวนเงินที่ได้รับจากการใช้สิทธิซื้อหุ้นสามัญของใบสำคัญแสดงสิทธิในครั้งนี้ |
| ปี    |     จำนวนเงินรวม 10,010,000 บาท                                |
| 2556 |                                                               |
|      | -   เมื่อวันที่ 24 พฤษภาคม 2550 บริษัทได้ลงนามร่วมลงทุนกับ RYOBI         |
|      |     KISO (S) PTE.LTD.จัดตั้ง SEAFCO – RYOBI PTE.LTD.             |
|      |     ขึ้นที่ประเทศสิงค์โปร์ โดยมีสัดส่วนในการลงทุนในนาม บริษัท ซีฟโก้ จำกัด    |
|      |     (มหาชน) ถืออยู่ในอัตราร้อยละ 47.50 RYOBI KISO (S) PTE.LTD.     |
|      |     ถืออยู่ในอัตรา 47.50 และอีกร้อยละ 5 ในนาม LSM SEAFCO – RYOBI    |
|      |     PTE.LTD. จดทะเบียนเป็นนิติบุคคลในประเทศสิงค์โปร์ เมื่อวันที่ 8 มิถุนายน  |
|      |     2550 โดยมีวัตถุประสงค์ในการรับงานก่อสร้างกำแพงกันดินที่ประเทศสิงค์โปร์  |
|      |                                                               |
|      | -   เมื่อวันที่ 29 พฤษภาคม 2550 ได้ร่วมจัดตั้งกิจการร่วมค้า ศรีนครินทร์       |
|      |     โดยมีสัดส่วนร่วมค้าในนาม บริษัท ชัยนันท์การค้าวัตถุก่อสร้าง (2524) จำกัด  |
|      |     มีสัดส่วนร่วมค้าอัตราร้อยละ 40 บริษัท ประยูรชัย (1984) จำกัด          |
|      |     มีสัดส่วนร่วมค้าอัตราร้อยละ 30 บริษัท ซีฟโก้ จำกัด (มหาชน)            |
|      |     มีสัดส่วนร่วมค้าอัตราร้อยละ 30                                   |
|      |     เพื่อประกอบธุรกิจรับเหมาก่อสร้างโครงการทางลอด ศรีนครินทร์ –         |
|      |     ถนนสุขุมวิท 103 (อุดมสุข)                                      |
|      |                                                               |
|      | -   เมื่อวันที่ 20 มิถุนายน 2550 ได้ร่วมจัดตั้งกิจการร่วมค้า ซีฟโก้            |
|      |     และประยูรชัย (1984) โดยมีสัดส่วนร่วมค้าในนามของ บริษัท             |
|      |     ประยูรชัย (1984) จำกัด มีสัดส่วนร่วมค้าอัตราร้อยละ 55 บริษัท ซีฟโก้     |
|      |     จำกัด (มหาชน) มีสัดส่วนร่วมค้าอัตราร้อยละ 45                      |
|      |     เพื่อประกอบธุรกิจ                                             |
|      | รับเหมาก่อสร้างถนนและวางท่อประปาโครงการก่อสร้างถนนไมตรีจิตรและคลองเก้า |
|      |                                                               |
|      | -   เมื่อวันที่ 31 ตุลาคม 2550                                      |
|      |     เป็นวันที่ใช                                                  |
|      | ้สิทธิของใบสำคัญแสดงสิทธิที่จะซื้อหุ้นสามัญที่ขายให้แก่กรรมการและพนักงานของบริษัท |
|      |     ครั้งที่ 5 (ครั้งสุดท้าย) ผลของการใช้สิทธิจำนวน 130 ราย              |
|      |     จำนวนใบสำคัญแสดงสิทธิในครั้งนี้ จำนวน 1,480,000 หน่วย             |
|      |     จำนวนหุ้นสามัญที่จัดสรรเพื่อการใช้สิทธิครั้งนี้จำนวน 1,480,000 หุ้น        |
|      |     ซึ่งเป็นจำนวนหุ้นที่เหลืออยู่ทั้งหมด                                  |
|      |     จำนวนเงินที่ได้รับจากการใช้สิทธิซื้อหุ้นสามัญของใบสำคัญแสดงสิทธิในครั้งนี้    |
|      |     จำนวน 7,400,000.00 บาท                                    |
|      |                                                               |
|      | -   เมื่อวันที่ 6 ตุลาคม 2554 ได้ขายเงินลงทุนในกิจการร่วมค้า Seafco-Ryobi |
|      |     Pte.Ltd. ทั้งหมดให้กับผู้ร่วมลงทุนในต่างประเทศ                     |
|      |     โดยได้รับผลกำไรจากการขายเงินลงทุนจำนวน 4.91 ล้านบาท            |
|      |                                                               |
|      | -   เมื่อวันที่ 15 พฤศจิกายน 2554 ได้เพิ่มเงินลงทุนในบริษัท ซีฟโก้ คอนสตรัคชั่น |
|      |     จำกัด จาก 1 ล้านบาทมาเป็น 10.9 ล้านบาท โดยบริษัทฯ ถือหุ้นอยู่ร้อยละ   |
|      |     55                                                        |
|      |                                                               |
|      | -   เมื่อวันที่ 17 มกราคม 2555 บริษัท ซีฟโก้ คอนสตรัคชั่น จำกัด            |
|      |     ได้ลดทุนจดทะเบียนจาก 10.9 ล้านบาท ลงมาเหลือ 10 ล้านบาท โดยบริษัทฯ |
|      |     ถือหุ้นอยู่ร้อยละ 50 บริษัท นิวเทคโนโลยี เอ็นจิเนียริ่ง คอนสตรัคชั่น จำกัด   |
|      |     ถือหุ้นร้อยละ 25 และบริษัท อัลเท็มเทค จำกัด ถือหุ้นร้อยละ 25           |
|      |     โดยมีนโยบายในการรับงานก่อสร้างอาคารสูง                         |
|      |                                                               |
|      | -   เมื่อวันที่ 15 สิงหาคม 2555 บริษัท ซีฟโก้ จำกัดและบริษัท ประยูรชัย(1984) |
|      |     จำกัดร่วมค้าได้จดทะเบียนเลิกกิจการร่วมค้า                          |
|      |                                                               |
|      | -   เมื่อวันที่ 17 มิถุนายน 2556 ได้จัดตั้งบริษัท ซีฟโก้ อินเตอร์เทรด จำกัด     |
|      |     ทุนจดทะเบียน 5,000,000 บาท โดยบริษัทฯ ถือหุ้นอยู่ร้อยละ 99.99       |
|      |                                                               |
|      | -   เมื่อวันที่ 20 พฤศจิกายน 2556 ได้จัดตั้งบริษัท ซีฟโก้(เมียนมาร์) จำกัด     |
|      |     ทุนจดทะเบียน 4,500,000 kyat โดยบริษัท ซีฟโก้ อินเตอร์เทรด จำกัด    |
|      |     ถือหุ้นอยู่ร้อยละ 90                                            |
+------+---------------------------------------------------------------+
| ปี    | -   เมื่อวันที่ 24 เมษายน 2556                                     |
| 2557 |     บริษัทได้ดำเนินการจดทะเบียนเพิ่มทุนจากหุ้นสามัญ 215,000,000 หุ้น หุ้นละ  |
|      |     1 บาท มูลค่า 215,000,000 บาท เป็นจำนวนหุ้นสามัญ 333,250,000     |
|      |     หุ้นละ 1 บาท มูลค่า 333,250,000 บาท โดยได้เรียกชำระค่าหุ้นแล้ว      |
|      |     268,730,194 หุ้น เป็นมูลค่า 268,730,194 บาท                    |
|      |                                                               |
|      | -   เมื่อวันที่ 17 มิถุนายน 2556 บริษัทได้จดทะเบียนจัดตั้งบริษัท ซีฟโก้         |
|      |     อินเตอร์เทรด จำกัด โดยมีหุ้นสามัญ 50,000 หุ้น มูลค่าหุ้นละ 100 บาท     |
|      |     มูลค่า 5,000,000 บาท และได้เรียกชำระและชำระแล้วจำนวนหุ้นสามัญ     |
|      |     50,000 หุ้น หุ้นละ 50 บาท เป็นจำนวนเงิน 2,500,000 บาท           |
|      |     โดยได้ถือหุ้นในสัดส่วนร้อยละ 99.99                               |
|      |     โดยบริษัทน                                                  |
|      | ี้จะดำเนินการรับงานก่อสร้างและรับงานเสาเข็มเจาะและกำแพงกันดินที่ต่างประเทศ |
|      |     โดยปัจจุบันได้เริ่มรับงานแล้วนี้ในประเทศพม่า                         |
|      |                                                               |
|      | -   เมื่อวันที่ 20 พฤศจิกายน 2556 บริษัท ซีฟโก้ อินเตอร์เทรด จำกัด         |
|      |     ได้จดทะเบียนจัดตั้งบริษัท ซีฟโก้(เมียนมาร์) จำกัด ขึ้นที่ประเทศพม่า        |
|      |     โดยมีหุ้นสามัญจำนวน 4,500 หุ้น มูลค่าหุ้นละ 10,000 kyat เป็นจำนวนเงิน |
|      |     4,500,000 kyat ได้เรียกชำระและชำระแล้วจำนวนหุ้นสามัญ 4,500 หุ้น   |
|      |     เป็นจำนวนเงิน 4,500,000 kyat ซึ่งทางบริษัท ซีฟโก้ อินเตอร์เทรด จำกัด |
|      |     ลงทุนคิดเป็นเงินเท่ากับ 1,410,300 บาท                           |
|      |     โดยจะดำเนินการรับงานบริการ                                   |
|      | ก่อสร้างและรับงานบริการเสาเข็มเจาะและรับงานบริการกำแพงกันดินที่ประเทศพม่า |
|      |     ซึ่งปัจจุบันได้ดำเนินการรับงานแล้ว                                 |
|      |                                                               |
|      | -   เมื่อวันที่ 30 เมษายน 2557 บริษัทได้ดำเนินการจดทะเบียนลดทุนจาก       |
|      |     333,250,000 หุ้น เหลือ 268,730,194 หุ้น และเมื่อวันที่ 8 พฤษภาคม    |
|      |     2557 บริษัทได้ดำเนินการจดทะเบียนเพิ่มทุนจากหุ้นสามัญ 268,.730,194 หุ้น |
|      |     หุ้นละ 1 บาท มูลค่า 268,730,194 บาท เป็นจำนวนหุ้นสามัญ            |
|      |     291,124,377 หุ้นละ 1 บาท มูลค่า 291,124,377 บาท               |
|      |     โดยได้เรียกชำระค่าหุ้นแล้ว 291,110,727 หุ้น เป็นมูลค่า 291,110,727   |
|      |     บาท                                                       |
+------+---------------------------------------------------------------+

3.  โครงสร้างการถือหุ้นของกลุ่มบริษัท

  ในกลุ่มบริษัท ซีฟโก้ จำกัด(มหาชน) ประกอบด้วย

  []

ณ วันที่ 31 ธันวาคม 2558 บริษัทมีการลงทุนในบริษัทย่อยและกิจการร่วมค้า ดังนี้

+----------------------+--------------+--------------------------------+
| ชื่อบริษัท/กิจการร่วมค้า    | ร้อยละการถือหุ้น | ประเภทธุรกิจ / งานประมูล          |
+----------------------+--------------+--------------------------------+
| 1. บริษัท ซีฟโก้         | 50           | มีนโยบ                          |
| คอนสตรัคชั่น จำกัด       |              | ายที่จะดำเนินธุรกิจรับเหมาก่อสร้างงานก |
|                      | ของ          | ่อสร้างอาคารสูงและงานก่อสร้างฐานราก |
|                      | ทุนจดทะเบียนแล |                                |
|                      | ะเรียกชำระแล้ว |                                |
|                      |              |                                |
|                      | 10 ล้านบาท    |                                |
+----------------------+--------------+--------------------------------+
| 2.                   | 30           | เป็นกิจการร่วมค้าระหว่างบริษัท กับ     |
| กิจการร่วมค้าศรีนครินทร์   |              | บริษัท ชัยนันท์การค้า (2524) จำกัด    |
|                      | ของ          | สัดส่วนร่วมค้าร้อยละ 40 และบริษัท     |
|                      | ทุนจดทะเบียนแล | ประยูรชัย (1984) จำกัด            |
|                      | ะเรียกชำระแล้ว | สัดส่วนร่วมค้าร้อยละ 30             |
|                      |              | จัดตั้งขึ้นเมื่อวันที่ 29 พฤษภาคม 2550   |
|                      |              | เพื่อประกอบธุรกิจรับเหมาก่อสร้าง      |
|                      |              | โครงการทางลอดศรีนครินทร์ –        |
|                      |              | ถนนสุขุมวิท 103 (อุดมสุข)           |
|                      |              | ปัจจุบันไม่ได้ดำเนินธุรกิจอะไร         |
|                      |              | และไม่มีนโยบายจะใช               |
|                      |              | ้กิจการร่วมค้านี้ประมูลงานอื่นอีกในอนาคต |
+----------------------+--------------+--------------------------------+
|                      |              |                                |
+----------------------+--------------+--------------------------------+
| ชื่อบริษัท/กิจการร่วมค้า    | ร้อยละการถือหุ้น | ประเภทธุรกิจ / งานประมูล          |
+----------------------+--------------+--------------------------------+
| 3. กิจการร่วมค้า ซีฟโก้   | 45           | เป็นกิจการร่วมค้าระหว่างบริษัท        |
| และ ประยูรชัย (1984) * |              | และบริษัท ประยูรชัย (1984) จำกัด    |
|                      | ของ          | จัดตั้งเมื่อวันที่ 20 มิถุนายน 2550      |
|                      | ทุนจดทะเบียนแล | เพื่อประกอบธุร                    |
|                      | ะเรียกชำระแล้ว | กิจรับเหมาก่อสร้างถนนและวางท่อประปา |
|                      |              | โคร                            |
|                      |              | งการก่อสร้างถนนไมตรีจิตรและคลองเก้า |
|                      |              | ปัจจุบันไม่ได้ดำเนินธุรกิจอะไร         |
|                      |              | และไม่มีนโยบายจะใช               |
|                      |              | ้กิจการร่วมค้านี้ประมูลงานอื่นอีกในอนาคต |
+----------------------+--------------+--------------------------------+
| 4. บริษัท ซีฟโก้         | 99.99        | มีนโยบายรับงานก่อสร้างและรับงานเส   |
| อินเตอร์เทรด จำกัด      |              | าเข็มเจาะและกำแพงกันดินที่ต่างประเทศ |
|                      | ของ          |                                |
|                      | ทุนจดทะเบียนแล |                                |
|                      | ะเรียกชำระแล้ว |                                |
|                      |              |                                |
|                      | 10 ล้านบาท    |                                |
+----------------------+--------------+--------------------------------+
| 5. บริษัท              | 90           | มีนโยบา                         |
| ซีฟโก้(เมียนมาร์) จำกัด   | ข            | ยดำเนินการรับงานก่อสร้างและรับงานเส |
|                      | องทุนจดทะเบียน | าเข็มเจาะและกำแพงกันดินที่ประเทศพม่า |
|                      | 4,500,000    |                                |
|                      | kyat         |                                |
|                      | ค            |                                |
|                      | ิดเป็นเงินเท่ากับ |                                |
|                      | 1,410,300    |                                |
|                      | บาท          |                                |
+----------------------+--------------+--------------------------------+

* บริษัทจำเป็นต้องถือหุ้นในกิจการร่วมค้าเป็นระยะเวลา อีก 2 ปีนับจากวันที่ส่งมอบงาน
ซึ่งเป็นไปตามข้อกำหนดในสัญญากับกรุงเทพมหานครเพื่อเป็นการค้ำประกันผลงาน หลังจากนั้น
บริษัทจะทำการปิดกิจการของกิจการร่วมค้าต่อไป

4.  ความสัมพันธ์กับกลุ่มธุรกิจของผู้ถือหุ้นใหญ่

  - ไม่มี –

2.  ลักษณะการประกอบธุรกิจ

  2.1 ลักษณะผลิตภัณฑ์และบริการ

บริษัทดำเนินธุรกิจเป็นผู้รับก่อสร้างงานฐานรากและงานโยธาทั่วไป
โดยรับงานทั้งจากภาคราชการและภาคเอกชน
บริษัทสามารถรับงานโดยตรงจากเจ้าของโครงการหรือรับงานช่วงต่อ (Sub-contract)
จากผู้รับเหมาก่อสร้างหลัก (Main Contractor)
ภาพรวมของงานที่บริษัทให้บริการสามารถสรุปได้ดังนี้

-   งานเสาเข็มเจาะ (Bored Pile , Barrett Pile)

-   งานกำแพงกันดิน (Diaphragm Wall)

-   งานปรับปรุงคุณภาพดิน (Soil Improvement)

-   งานก่อสร้างโยธา ซึ่งรวมถึงงานฐานรากต่างๆ และงานก่อสร้างอาคาร

-   งานบริการทดสอบต่างๆ

    1.  งานเสาเข็มเจาะ (Bored Piles)

งานเสาเข็มเจาะเป็นงานฐานรากส่วนสำคัญในการก่อสร้างอาคารและโครงสร้างพื้นฐาน
เหมาะสำหรับบริเวณที่มีชั้นดินอ่อนแต่จำเป็นต้องใช้เสาเข็มเพื่อรองรับน้ำหนักของโครงสร้างเพื่อความมั่นคงแข็งแรง
หรือใช้กับบริเวณพื้นที่ที่ไม่สะดวกในการใช้เสาเข็มตอก
นอกจากนี้เสาเข็มเจาะสามารถทำให้มีขนาดใหญ่เพื่อรองรับน้ำหนักอาคารหรือสิ่งปลูกสร้างที่มีระดับความสูงมากๆ
โดยไม่ก่อให้ดินเกิดการเคลื่อนตัวไปดันสิ่งก่อสร้างข้างเคียงให้เกิดความเสียหายเหมือนกรณีใช้เสาเข็มตอก
การใช้เสาเข็มเจาะยังสามารถลดขนาดของฐานรากให้เล็กกว่ากรณีใช้เสาเข็มตอก
และสามารถลดมลภาวะเรื่องเสียง แรงสั่นสะเทือนที่เกิดขึ้นกับกรณีที่ใช้เสาเข็มตอก
รูปแบบเสาเข็มเจาะที่ใช้จะขึ้นอยู่กับสภาพใต้ดิน ดังนั้นจะต้องมีการสำรวจสภาพใต้ดินก่อน
จึงจะสามารถออกแบบเสาเข็มเจาะให้เหมาะกับสภาพใต้ดินขณะเดียวกันก็สามารถรับน้ำหนักบรรทุกของโครงสร้างได้ตามที่กำหนด
[][]

เสาเข็มเจาะ สามารถแบ่งได้เป็น 2 ประเภท ตามขนาดของเสาเข็ม ดังนี้

1.  เสาเข็มเจาะขนาดเล็ก

เสาเข็มเจาะขนาดเล็ก คือเสาเข็มที่สามารถรับน้ำหนักตั้งแต่ 30 ตันจนถึงประมาณ 150 ตัน
โดยมีขนาดเส้นผ่านศูนย์กลาง 350 ถึง 600 มิลลิเมตร และอาจเจาะลึกถึง 30 เมตร
ขึ้นอยู่กับสภาพพื้นที่ก่อสร้างแต่ละแห่ง เหมาะกับงานโครงสร้างที่มีระดับความสูงไม่เกิน 10ชั้น
ถ้าต้องการให้สามารถรองรับน้ำหนักได้มากขึ้น จะต้องเพิ่มจำนวนเสาเข็มมากขึ้น
ทำให้ต้องใช้พื้นที่ฐานรากมากขึ้นตามลำดับ ในการก่อสร้างเข็มเจาะขนาดเล็ก
บริษัทใช้เครื่องเจาะแบบก้านหมุน (Rotary Drilling Rig) ขนาดเล็ก และระบบสามขา
(Tripod Rig) ซึ่งมีขนาดที่กะทัดรัด

การใช้เข็มเจาะขนาดเล็กมีข้อได้เปรียบคือ
ก่อให้เกิดเสียงรบกวนและแรงสั่นสะเทือนในระหว่างการก่อสร้างน้อยมาก
อีกทั้งเครื่องมือต่างๆมีขนาดที่กะทัดรัดทำให้เคลื่อนย้ายได้ง่ายและสามารถทำงานได้ใกล้ตัวอาคารมากหรืออาจทำงานภายในตัวอาคารได้

2.  เสาเข็มเจาะขนาดใหญ่

เสาเข็มเจาะขนาดใหญ่ คือเสาเข็มที่มีขนาดเส้นผ่านศูนย์กลางมากกว่า 600 มิลลิเมตร
ปัจจุบันบริษัทสามารถก่อสร้างได้ถึงขนาดเส้นผ่าศูนย์กลาง 2,000 มิลลิเมตร
บริษัทสามารถก่อสร้างให้มีความยาวได้มากกว่า 60 เมตร และรับน้ำหนักได้เกิน 1,500 ตันต่อต้น
เหมาะกับงานโครงสร้างขนาดใหญ่ทุกระดับความสูง การที่เสาเข็มมีความยาวมาก
จะทำให้แรงเสียดทานรอบเสาเข็มช่วยรับน้ำหนักได้ส่วนหนึ่ง
นอกจากแรงแบกทานรองรับที่ใต้ปลายเสาเข็มซึ่งรับน้ำหนักส่วนใหญ่เอาไว้
ขนาดของเสาเข็มจะขึ้นอยู่กับแรงรับน้ำหนักของสิ่งปลูกสร้างที่ได้รับการออกแบบไว้
ในกรณีงานโครงสร้างที่ต้องรองรับน้ำหนักมาก
เสาเข็มเจาะขนาดใหญ่จะได้เปรียบเสาเข็มเจาะขนาดเล็กและเสาเข็มตอก
เนื่องจากเสาเข็มเจาะขนาดใหญ่จะใช้พื้นที่ฐานรากน้อยกว่าเสาเข็มเจาะขนาดเล็กและเสาเข็มตอก

เทคโนโลยีในการทำเข็มเจาะขนาดใหญ่ร่วมกับกำแพงกันดินระบบ (Diaphragm Wall) ของบริษัท
จะสามารถช่วยร่นระยะเวลาการก่อสร้างของอาคารสูงที่มีห้องใต้ดินลึกให้สั้นลงได้
โดยการนำเทคนิคการก่อสร้างระบบก่อสร้างจากบนลงล่าง (Top - Down Construction)
โดยผู้ก่อสร้างโครงสร้างบนดินไม่จำเป็นต้องรอให้งานก่อสร้างใต้ดินเสร็จสิ้นก่อนจึงจะเริ่มงานโครงสร้างบนดินได้
บริษัทจะก่อสร้างเสาเข็มเจาะขนาดใหญ่พร้อมติดตั้งเสาเหล็กขนาดใหญ่ไว้ที่หัวเสาเข็มให้ปลายเสาเหล็กโผล่ถึงระดับดินเดิมไว้
ซึ่งเสาเหล็กดังกล่าวจะสามารถรองรับน้ำหนักอาคารเหนือดินได้ความสูงระดับหนึ่ง
ทำให้ผู้ก่อสร้างสามารถเริ่มงานโครงสร้างอาคารต่อไปได้เลยหลังจากที่งานเสาเข็มและงาน
D-Wall เสร็จ พร้อมๆกับงานขุดดินก่อสร้างฐานราก โดยไม่ต้องรองานขุดดินฐานรากก่อน
ปัจจุบันงานที่บริษัทรับทำส่วนใหญ่จะเป็นงานเสาเข็มเจาะขนาดใหญ่
ขณะเดียวกันก็รับงานเสาเข็มเจาะขนาดเล็กด้วยเช่นกัน
แต่มีเงื่อนไขว่าต้องเป็นงานที่ใช้เสาเข็มตั้งแต่ 300
ต้นขึ้นไปในกรณีที่รับงานเฉพาะเสาเข็มเจาะขนาดเล็กเพียงอย่างเดียว
เพื่อให้คุ้มกับค่าใช้จ่ายในการเปิดหน่วยงาน

  2.1.2 งานกำแพงกันดินชนิด ไดอะแฟรม วอลล์ (Diaphragm Wall)

กำแพงกันดินชนิดไดอะแฟรม วอลล์ คืองานโครงสร้างใต้ดินอีกประเภทหนึ่งที่เป็นที่นิยมในปัจจุบัน
เป็นเทคนิคการทำกำแพงกันดินที่ไม่ต้องใช้ Sheet Pile สามารถกันน้ำใต้ดินได้ดี
และสามารถดัดแปลงมาใช้กับเทคนิคการก่อสร้างโครงสร้างใต้ดินและโครงสร้างระบบ Top-down
ได้ดี กำแพงกันดินชนิด Diaphragm Wall
เป็นเทคนิคการก่อสร้างฐานรากประเภทหนึ่งที่บริษัทนำมาใช้
ซึ่งทำให้สามารถขุดเจาะลงไปในพื้นที่เมืองซึ่งมีสิ่งก่อสร้างหนาแน่น
และพื้นที่ซึ่งคับแคบในระดับที่ลึกมาก การก่อสร้างสามารถก่อสร้าง กำแพงกันดินซึ่งมีความหนาตั้งแต่
0.6 ถึง 1.5 เมตร
ก่อสร้างขึ้นโดยเสริมเหล็กและเทคอนกรีตลงไปในร่องดินที่ขุดไว้ล่วงหน้าด้วยวิธีการเทคอนกรีตใต้น้ำ
(Tremie Concrete) เพื่อก่อเป็นกำแพงซึ่งมีรูปทรงและมิติต่างๆ
ตามที่ออกแบบไว้เพื่อรองรับตัวอาคารด้านบนโครงสร้างชั้นใต้ดินที่อาคารต่างๆมีอยู่ในปัจจุบัน
ส่วนใหญ่ที่ก่อสร้างโดยใช้เทคโนโลยี Sheet pile จะมีความลึกสูงสุดเฉลี่ยประมาณ 2 ชั้นเท่านั้น
แต่การใช้เทคโนโลยี Diaphragm Wall ทำให้สามารถก่อสร้างชั้นใต้ดินได้ลึกกว่า 3 ชั้น
ซึ่งบริษัทเป็นรายแรกที่สามารถสร้างชั้นใต้ดินได้ลึกถึง 6 ชั้น
คือการสร้างชั้นใต้ดินอาคารโรงแรมแกรนด์ไชน่า บริเวณหัวมุมสี่แยกราชวงศ์

[]

3.  งานก่อสร้างโยธา

  [] [] []

นอกจากงานเสาเข็มเจาะและกำแพงกันดิน บริษัทยังให้บริการงานก่อสร้างฐานรากอื่นๆ
และงานโครงสร้างใต้ดินแบบครบวงจร รวมถึง

-   งานปรับปรุงโครงสร้างดิน เช่น งานฉีดซีเมนต์ (Jet Grouting) งาน Deep
    Cement-Soil Mixing และงาน PVD
    เป็นงานฐานรากที่ใช้วิธีการปรับปรุงให้ดินอ่อนมีคุณสมบัติทางวิศวกรรมที่มีเสถียรภาพมากขึ้น
    เพื่อป้องกันการทรุดตัวของดินในระยะยาว งาน Jet grouting
    เป็นการเป่าฉีดน้ำเปล่าภายใต้แรงดันสูงมากลงไปตามแกนเพื่อกัดเซาะชั้นดินให้เกิดช่องว่างขึ้นในชั้นดินรูปทรงกลมตามขนาดที่ออกแบบไว้แล้วอัดฉีดน้ำปูนลงไปแทนที่ช่องว่างดังกล่าว
    การก่อสร้าง Jet Grouting อาจก่อสร้างเป็นต้น หรือเป็นกลุ่มก็ได้ขึ้นอยู่กับวิธีการออกแบบ
    ส่วนงาน Deep Cement-Soil Mixing
    เป็นการฉีดน้ำปูนภายใต้แรงดันต่ำลงไปตามแกนของก้านเจาะขณะที่เจาะลงหรือดึงขึ้นในชั้นดินเพื่อคลุกเคล้าน้ำปูนให้เข้ากับชั้นดินอ่อนเพื่อทำให้แข็งตัวขึ้นการก่อสร้างอาจก่อสร้างเป็นต้นเดี่ยวหรือเป็นกลุ่มได้เช่นกัน
    สำหรับงาน PVD เป็นการนำท่อแผ่นไยสังเคราะห์กดฝังลงไปในชั้นดินอ่อน
    แล้วปล่อยทิ้งไว้เพื่อให้น้ำในเนื้อดินอ่อนถูกดูดซึมและไหลผ่านท่อแผ่นใยสังเคราะห์ขึ้นสู่ผิวดิน
    ทำให้ดินสูญเสียน้ำและยุบตัวลงจนแน่นขึ้น
    ถนนหรือลานที่ก่อสร้างขึ้นบนผิวดินในภายหลังจึงไม่เกิดการทรุดตัวลงมาก
    เหมือนการก่อสร้างบนชั้นดินอ่อนทั่วไปที่ไม่ได้รับการปรับปรุงคุณภาพ

-   งานก่อสร้างอาคาร จะเน้นอาคารที่มีขนาดใหญ่ที่มีระดับความสูงไม่มากนัก
    เนื่องจากงานอาคารสูง ต้องใช้ระยะเวลานานในการก่อสร้าง
    อาจเกิดความเสี่ยงเรื่องความผันผวนของราคาวัสดุตกแต่งทั้งภาย ใน และภายนอก

-   งานก่อสร้างโครงสร้างพื้นฐาน เช่น งานถนนและงานสะพาน งานอุโมงค์ลอดถนนทางแยก

-   งานก่อสร้างฐานรากชั้นใต้ดิน
    เป็นการก่อสร้างชั้นใต้ดินของอาคารซึ่งจะดำเนินการหลังจากได้ทำการก่อสร้างเสาเข็มเจาะแล้วเสร็จ
    วิธีการก่อสร้างจะประกอบด้วย ระบบป้องกันดินพัง อาจใช้เข็มเหล็กพืด (Sheet Pile)
    หรือกำแพงกันดิน (Diaphragm Wall)
    จากนั้นจะทำการก่อสร้างสะพานชั่วคราวและระบบค้ำยัน
    เพื่อขุดดินให้ได้ตามความลึกตามแบบกำหนด จากนั้นทำการหล่อคอนกรีตฐานราก, พื้น,
    กำแพง, เสา
    พร้อมทั้งทำการรื้อถอนระบบค้ำยันชั่วคราวโดยปกติแล้วจะดำเนินการก่อสร้างจนถึงพื้นชั้น 1
    หรือระดับดินเดิม

    3.  งานบริการทดสอบต่างๆ

เช่น งานบริการทดสอบความสมบูรณ์ (Integrity Test) งานบริการตรวจสอบการขุดเจาะ
(Drilling Monitoring) งานบริการทดสอบความสามารถในการรับน้ำหนักของเสาเข็ม (Pile
Load Test) และงานตรวจวัดค่าจากอุปกรณ์ทางวิศวกรรมปฐพี (Geotechnical
Instrumentation)

  โครงสร้างรายได้ของกลุ่มบริษัท

1.  แยกตามสายผลิตภัณฑ์เป็นดังนี้

  ------------------------------ ----------- ------ --------- ------ --------- ------
                                 สายผลิตภัณฑ์                                     

                                 ปี 2556             ปี 2557           ปี 2558    

                                 ล้านบาท      %      ล้านบาท    %      ล้านบาท    %

  งานเสาเข็มเจาะและกำแพงกันดิน      908         69%    832       44%    535       29%
  (รับงานเฉพาะค่าแรง)                                                            

  งานเสาเข็มเจาะและกำแพงกันดิน      282         22%    927       49%    1,212     65%
  (รับงานรวมวัสดุ)                                                                

  รวมงานเสาเข็มเจาะและกำแพงกันดิน   1,190       91%    1,759     93%    1,747     94%

  งานโครงสร้างและโยธา             107         8%     31        2%     6         -

  งานต่างประเทศ                   11          1%     97        5%     103       6%

  รวมรายได้จากการบริการ            1,308       100%   1,887     100%   1,856     100%
  ------------------------------ ----------- ------ --------- ------ --------- ------

2.  แยกตามแหล่งรายได้เป็นดังนี้

+------------------------+--------+----+--------+-----+--------+-----+
|                        | 2556   |    | 2557   |     | 2558   |     |
+------------------------+--------+----+--------+-----+--------+-----+
|                        | ล้านบาท | %  | ล้านบาท | %   | ล้านบาท | %   |
+------------------------+--------+----+--------+-----+--------+-----+
| 1.  งานราชการ          | 755    | 5  | 671    | 36% | 396    | 21% |
|                        |        | 8% |        |     |        |     |
+------------------------+--------+----+--------+-----+--------+-----+
| 2.  งานเอกชน           | 553    | 4  | 1,216  | 64% | 1,460  | 79% |
|                        |        | 2% |        |     |        |     |
+------------------------+--------+----+--------+-----+--------+-----+
| รวม                    | 1,308  | 10 | 1,887  | 1   | 1,856  | 1   |
|                        |        | 0% |        | 00% |        | 00% |
+------------------------+--------+----+--------+-----+--------+-----+

1.  การตลาดและการแข่งขัน

ภาพรวมของอุตสาหกรรมก่อสร้างปี 2559 จากงานวิจัยของธนาคารธนชาตคาดว่า
มูลค่าการลงทุนก่อสร้างในราคาปีปัจจุบันจะอยู่ที่ประมาณ 1.28 - 1.30 ล้านล้านบาท
(มูลค่าการลงทุนก่อสร้างฯ ช่วง 9 เดือนแรกปี 2558 = 0.88 ล้านล้านบาท)
ซึ่งงานก่อสร้างภาครัฐเป็นตัวผลักดันที่สำคัญ
โดยมีทั้งโครงการก่อสร้างภาครัฐที่เบิกจ่ายล่าช้าจากปีก่อน, โครงการก่อสร้างขนาดใหญ่ต่อเนื่องมา
และโครงการที่เพิ่งอนุมัติโครงการไป (โดยเฉพาะโครงการรถไฟฟ้า,
โครงการรถไฟรางคู่และมอเตอร์เวย์ เป็นต้น)
ซึ่งโครงการขนาดใหญ่ที่มีการประมูลไปและคาดว่าจะเริ่มลงมือก่อสร้างในปี 2559 ได้แก่
โครงการรถไฟรางคู่สายจิระ-ขอนแก่น, รถไฟฟ้าสายสีส้ม, มอเตอร์เวย์สายพัทยา-มาบตาพุด
และสายบางปะอิน-นครราชสีมา และท่าเรือแหลมฉบังเฟส 3 นอกจากนี้
ภาครัฐยังผลักดันให้เอกชนเข้ามาร่วมทุนแบบ PPP (Public Private Partnership)
ช่วยผลักดันให้มีการลงทุน/ก่อสร้างได้รวดเร็วขึ้น
ส่วนงานก่อสร้างภาคเอกชนจะมีงานก่อสร้างเพิ่มขึ้นไม่มาก
และมีบทบาทต่อธุรกิจก่อสร้างน้อยกว่างานก่อสร้างภาครัฐ
เนื่องจากภาคเอกชนยังไม่ค่อยมั่นใจในสภาวะเศรษฐกิจ ในขณะที่ธุรกิจอสังหาริมทรัพย์ก็ชะลอตัว
(โดยเฉพาะที่อยู่อาศัยแนวสูงที่ยังประสบปัญหา Over Supply)
ส่วนงานก่อสร้างภาคเอกชนที่คาดว่าขยายตัว ได้แก่ อาคารสำนักงานและพาณิชยกรรม
รวมทั้งสิ่งปลูกสร้างในจังหวัดชายแดนที่ได้รับผลบวกจากการเปิดเสรี AEC อีกด้วย
ในด้านต้นทุนผู้ประกอบการจะปรับตัวสุงขึ้นไม่มาก สาเหตุจากค่าแรงที่คาดว่าทรงตัว
(หรืออาจปรับขึ้นในช่วงปลายปี) ในขณะที่ราคาวัสดุก่อสร้างยังทรงตัวในระดับต่ำ
อย่างไรก็ตามผู้ประกอบการอาจเผชิญปัญหาแรงงานขาดแคลน (โดยเฉพาะแรงงานต่างด้าว
เพราะแรงงานต่างด้าวหันกลับไปทำงานที่ประเทศตน) ทำให้งานก่อสร้างไม่เป็นไปตามแผน
ส่วนการลงทุนก่อสร้างในต่างประเทศนั้น
ผู้ประกอบการหลายรายยังให้ความสนใจรับงานต่างประเทศ ซึ่งตลาดต่างประเทศที่มีศักยภาพสูง
คือประเทศเพื่อนบ้าน (โดยเฉพาะเมียนม่าร์) และเอเชียใต้ ส่วนตลาดแอฟริกา
แม้มีงานก่อสร้างสาธารณูปโภคจำนวนมาก แต่ผู้ประกอบการไทยอาจเสียเปรียบผู้ประกอบการจีน
ที่ไปลงทุนในแอฟริกาก่อนหน้านี้มาเป็นเวลานาน

ข้อมูลจาก Insight เฟ้นธุรกิจเด่นรับเมกะโปรเจกต์คมนาคมไทย โดย Economic
intelligence Center ธนาคารไทยพาณิชย์ จำกัด(มหาชน) ได้สรุปข้อมูลไว้ดังนี้

บทสรุปผู้บริหาร

ปัจจุบันภาครัฐได้ให้ความสำคัญกับการพัฒนาโครงสร้างพื้นฐานด้านคมนมคมเป็นอย่างมาก
สะท้อนจากเม็ดเงินลงทุนสูงถึงประมาณ 2.2 ล้านล้านบาท Insight
ฉบับนี้จึงนำเสนอมุมมองโอกาสสำหรับภาคธุรกิจที่มีแนวโน้มจะเกิดขึ้นจากการพัฒนาโครงสร้างพื้นฐานใน
3 ด้านสำคัญ ได้แก่ โครงสร้างพื้นฐานการขนส่งทางราง ทางอากาศ และทางน้ำ
รวมถึงวิเคราะห์ผลกระทบระยะสั้นและระยาวที่จะส่งผลต่อการเปลี่ยนแปลงโครงสร้างทางเศรษฐกิจและสังคมในวงกว้าง

ในช่วงระยะเวลาดำเนินโครงการโครงสร้างพื้นฐานด้านคมนาคม
แน่นอนว่าธุรกิจรับเหมาก่อสร้างและวัสดุก่อสร้าง
เป็นสองกลุ่มแรกที่จะได้อานิสงห์จากการพัฒนาก่อนธุรกิจกลุ่มอื่น ๆ
ด้วยเม็ดเงินลงทุนจำนวนมหาศาลในการพัฒนาโครงสร้างพื้นฐานด้านคมนาคมขนาดใหญ่
ไม่ว่าจะเป็นโครงการพัฒนาโครงสร้างพื้นฐานการขนส่งทางราง ทางอากาศหรือทางน้ำ
ทั้งในส่วนผู้รับเหมารายใหญ่ที่เคยมีประสบการณ์ในการก่อสร้างโครงการเหล่านี้มาก่อน
และผู้รับเหมารายย่อยที่มีโอกาสรับช่วงงานก่อสร้างต่อจากผู้รับเหมาหลัก
รวมทั้งกลุ่มธุรกิจวัสดุก่อสร้างหลัก เช่น ปูนซีเมนต์ และเหล็ก
ย่อมได้รับผลพลอยได้จากโครงการก่อสร้างที่กำลังจะเกิดขึ้นเช่นกัน

ทั้งนี้การพัฒนาโครงสร้างพื้นฐานการขนส่งทางรางยังเป็นปัจจัยสำคัญที่ทำให้เกิดการขยายตัวของเมืองและสร้างโอกาสทางธุรกิจทั้งในภาคการผลิตและภาคบริหารตามแนวเส้นทางที่มีรถไฟพาดผ่าน
โดยการพัฒนาดังกล่าวเป็นหนึ่งในวาระสำคัญของภาครัฐ
เพราะนอกจากจะช่วยอำนวยความสะดวกในการเดินทาง ใช้พื้นที่ก่อสร้างน้อย
เป็นมิตรต่อสิ่งแวดล้อม และมีต้นทุนในการขนส่งที่ต่ำแล้ว ยังจะช่วยสร้างความเป็นเมือง
(urbanization) ส่งผลให้พื้นที่เหล่านี้มีการดำเนินกิจกรรมทางธุรกิจเพิ่มมากขึ้น ยกตัวอย่างเช่น
ธุรกิจขนส่งและโลจิสติกส์ ธุรกิจอสังหาริมทรัพย์
ธุรกิจค้าปลีกค้าส่งทั้งประเภทซูเปอร์มาร์เก็ตและไฮเปอร์มาร์เก็ต
และธุรกิจขนาดกลางและขนาดย่อม อีกทั้ง
ยังนำไปสู่การจ้างงานที่เพิ่มขึ้นทั้งในส่วนการเดินรถและธุรกิจรายรอบแนวรถไฟ
โดยแม้ว่าการพัฒนาระบบขนส่งทางราง
ส่วนใหญ่จะใช้เม็ดเงินลงทุนสูงและได้ผลกำไรจากค่าโดยสารน้อย แต่ทั้งนี้
หากมีการพัฒนาเมืองโดยผสมผสานระหว่างการพัฒนาอสังหาริมทรัพย์และการขนส่งมวลชน
(Transit Oriented Development : TOD)
จะทำให้เป็นที่ดินบริเวณที่มีแนวรถไฟตัดผ่านเกิดการพัฒนาและเพิ่มมูลค่าทางเศรษฐกิจในภาพรวมได้สูงยิ่งขึ้น

สำหรับการพัฒนาโครงสร้างพื้นฐานทางอากาศนั้น
จะช่วยเพิ่มศักยภาพอุตสาหกรรมการบินของประเทศ อีกทั้งยังเป็นปัจจัยส่งเสริมธุรกิจที่เกี่ยวข้องอื่น
ๆ ทั้งการขนส่งทางอากาศ การซ่อมบำรุงเครื่องบิน และการท่องเที่ยวให้ได้รับผลพลอยได้ตามมา
โดยอีไอซี ประเมินว่า จากแผนงานภาครัฐที่มุ่งเน้นการพัฒนาสนามบินหลักทั้ง 3 แห่ง ได้แก่
สุวรรณภูมิ ดอนเมือง และภูเก็ต
นอกจากจะช่วยอำนวยความสะดวกในการขนส่งสินค้าและผู้โดยสารแล้ว
ยังเป็นปัจจัยสนับสนุนการสร้างโอกาสให้กับธุรกิจที่เกี่ยวข้องอื่น ๆ
อีกเป็นจำนวนมากทั้งธุรกิจรับเหมาก่อสร้างและวัสดุก่อสร้างที่จะได้รับประโยชน์โดยตรงในช่วงระยะเวลาพัฒนาสนามบินแล้ว
ยังมีธุรกิจการบินและซ่อมเครื่องบินที่จะสามารถคว้าโอกาสจากปริมาณเที่ยวบินที่เพิ่มมากขึ้น
รวมถึงธุรกิจท่องเที่ยวธุรกิจนันทนาการที่จะได้รับประโยชน์จากจำนวนนักท่องเที่ยวที่สูงขึ้น นอกจากนี้
ยังรวมถึงธุรกิจที่เกี่ยวข้องอื่น ๆ เช่น ธุรกิจน้ำมันเชื้อเพลิงอากาศยาน
และธุรกิจอาหารและเครื่องดื่มที่ให้บริการบนเครื่องบิน
ซึ่งมีโอกาสได้รับประโยชน์ตามมาหลังการพัฒนาสนามบินแล้วเสร็จ

ในขณะเดียวกัน
การพัฒนาโครงสร้างพื้นฐานทางน้ำและการเชื่อมต่อระหว่างท่าเรือและการขนส่งรูปแบบอื่น ๆ
จะเป็นอีกหนึ่งกุญแจสำคัญในการลดต้นทุนการขนส่งของผู้ประกอบการอย่างมีนัยสำคัญ
รวมถึงช่วยเอื้อประโยชน์ต่อธุรกิจเกี่ยวเนื่อง เช่น ธุรกิจต่อเรือและซ่อมเรือ และธุรกิจคลังสินค้า
เป็นต้น โดยแผนงานพัฒนาท่าเทียบเรือชายฝั่งและศูนย์การขนส่งตู้สินค้าทางรถไฟที่ท่าเรือแหลมฉบัง
รวมถึงเขื่อนป้องกันตลิ่งพังในแม่น้ำป่าสัก
จะนำมาซึ่งการเปลี่ยนแปลงทั้งทางด้านการขนส่งและเศรษฐกิจ โดยในด้านหนึ่ง
คือความพร้อมของโครงสร้างพื้นฐานที่จะทำให้การเชื่อมต่อระหว่างท่าเรือและการขนส่งรูปแบบอื่น ๆ
เป็นไปอย่างมีประสิทธิภาพ อันจะส่งผลต่อการลดต้นทุนของผู้ประกอบการอย่างมีนัยสำคัญ
และอีกด้านหนึ่งคือจะช่วยสร้างโอกาสทางธุรกิจสำคัญธุรกิจเกี่ยวเนื่องอื่น ๆ ตั้งแต่ต้นน้ำถึงปลายน้ำ
เช่น ธุรกิจซ่อมเรือจะได้ประโยชน์จากปริมาณเรือที่จะเข้ามาเทียบท่ามากขึ้น
ธุรกิจคลังสินค้าที่จะรองรับจำนวนสินค้านำเข้าส่งออกจากท่าเรือแหลมฉบังที่จะเพิ่มสูงขึ้น
และธุรกิจนำเข้า/ส่งออกที่จะได้รับประโยชน์จากต้นทุนในการดำเนินงานที่ลดลงและเพิ่มความสะดวกรวดเร็วในการส่งสินค้า

นอกจากโอกาสทางธุรกิจที่ได้กล่าวมาข้างต้น ในระยะยาว
โครงการโครงสร้างพื้นฐานด้านคมนาคมเหล่านี้ยังจะส่งผลกระทบต่อเศรษฐกิจและสังคมของประเทศเป็นวงกว้าง
ทั้งในด้านเศรษฐกิจมหภาค พลังงาน แรงงาน เทคโนโลยี และการเป็นศูนย์กลางการขนส่งสินค้า
การลงทุนในโครงสร้างพื้นฐานขนาดใหญ่จะส่งผลกระทบในระยะยาวต่อเศรษฐกิจและสังคมไทยในวงกว้าง
ไม่ว่าจะเป็นการกระตุ้นเศรษฐกิจทั้งจากโครงการลงทุนภาครัฐและโครงการลงทุนภาคเอกชนที่จะเกิดขึ้นตามมา
การใช้พลังงานไฟฟ้าสำหรับโครงการรถไฟฟ้าและความต้องการน้ำมันสำเร็จรูปสำหรับอากาศยายและเรือ
ที่จะมีแนวโน้มสูงขึ้นในประเทศการพัฒนาสู่สังคมเมืองทำให้มีการเคลื่อนย้ายแรงงานจากภาคเกษตรสู่ภาคบริหารที่มีรายได้สูงกว่าซึ่งอาจทำให้การขาดแคลนแรงงานในภาคเกษตรรุนแรงยิ่งขึ้น
ในขณะเดียวกันความสลับซับซ้อนของระบบคมนาคมในประเทศก่อให้เกิดโอกาสการลงทุนในระบบเทคโนโลยีและสารสนเทศเพื่อจัดระเบียบการขนส่งและโลจิสติกส์ให้เชื่อมต่ออย่างราบรื่นมากขึ้นและสุดท้าย
ยังสร้างโอกาสให้ไทยก้าวไปเป็นศูนย์กลางโลจิสติกส์ของภูมิภาคได้ในอนาคต

การพัฒนาโครงสร้างพื้นฐานด้านคมนาคมจะเป็นปัจจัยสำคัญในการขับเคลื่อนเศรษฐกิจด้วยการสร้างโอกาสทางธุรกิจให้กับภาคเอชนอีกมากมาย
ซึ่งผู้ประกอบการที่อยู่ในธุรกิจที่เกี่ยวข้องกับโครงการเหล่านี้ทั้งทางตรงและทางอ้อมจะต้องเตรียมตัวให้พร้อมกับปรากฎการณ์ที่กำลังจะเกิดขึ้น
โดยอาจเริ่มจากการติดตามความคืบหน้าของโครงการต่าง ๆ อย่างสม่ำเสมอ
พร้อมทั้งวางแผลกลยุทธ์การดำเนินงานและพัฒนาศักยภาพองค์กรให้เหมาะสมกับการลงทุนโครงการที่มีขนาดใหญ่
เพื่อไม่ให้เสียโอกาสทางธุรกิจในการปฏิรูปโครงสร้างคมนาคมครั้งยิ่งใหญ่ครั้งนี้

1.  กลยุทธ์การแข่งขัน

-   บริษัทจะเน้นการรักษาคุณภาพของงาน
    เนื่องจากงานฐานรากเป็นงานโครงสร้างหลักที่มีความสำคัญต่อความแข็งแรงของสิ่งปลูกสร้าง
    เมื่อการดำเนินการก่อสร้างสิ่งปลูกสร้างแล้วเสร็จ หากมีสิ่งที่จะต้องแก้ไขงานฐานราก
    สืบเนื่องจากงานก่อสร้างฐานรากที่ไม่ได้คุณภาพตามที่กำหนด
    ซึ่งอาจเป็นผลให้ฐานรากไม่สามารถรองรับน้ำหนักบรรทุกของโครงสร้างได้
    จะเป็นเหตุที่ยุ่งยากและสิ้นเปลืองค่าใช้จ่ายในการแก้ไขมากหรือในบางกรณีอาจแก้ไขไม่ได้เลย
    ดังนั้นบริษัทจึงเน้นการตรวจสอบและควบคุมคุณภาพของงานตลอดกระบวนการก่อสร้าง
    เพื่อให้ได้งานที่มีคุณภาพตามมาตรฐานที่กำหนด
    อันจะเป็นที่ได้รับความไว้วางใจจากผู้ที่รับงานก่อสร้างโครงสร้างต่อจากงานของบริษัท

-   บริษัทดำเนินนโยบายสร้างสายสัมพันธ์กับหน่วยงานที่เกี่ยวข้องกับโครงการก่อสร้างทั้งภาคราชการและภาคเอกชน
    รวมทั้งผู้ออกแบบ และผู้ควบคุมงาน
    เนื่องจากผู้ออกแบบเป็นบุคคลแรกที่ทราบเกี่ยวกับรายละเอียดของโครงการก่อสร้างต่างๆที่จะมีขึ้นในประเทศไทย
    จากประสบการณ์อันยาวนาน และการมีสายสัมพันธ์กับผู้ออกแบบ
    ทำให้ผู้ออกแบบก่อสร้างโครงการใหม่ๆ
    มักจะขอข้อมูลหรือขอคำแนะนำเกี่ยวกับการออกแบบโครงสร้างฐานรากจากบริษัทเพื่อใช้ในการออกแบบโครงสร้างของตนที่ดูแลอยู่
    บริษัทจึงมักจะทราบก่อนว่าจะมีโครงการก่อสร้างใหม่โครงการใดบ้าง
    และบริษัทก็มักจะได้รับเชิญเข้าร่วมเสนอราคางานก่อสร้างต่างๆเกือบทั้งหมด
    บริษัทจึงได้รับงานทำตลอดทั้งปี

-   เป็นพันธมิตรกับผู้ประกอบการธุรกิจอสังหาริมทรัพย์และผู้รับเหมาก่อสร้างรายใหญ่
    ซึ่งเป็นลูกค้ารายที่สำคัญของบริษัท

-   บริษัทดำเนินนโยบายรักษาบุคลากร และพัฒนาความรู้ให้กับบุคลากร
    ทำให้มีทีมงานที่มีความเชี่ยวชาญ และสามารถออกแบบผลิตภัณฑ์ในรูปแบบใหม่ๆ
    และพัฒนากระบวนการทำงานให้สามารถลดการสูญเสีย
    ขณะเดียวกันก็เกิดประสิทธิผลสูงสุดในการทำงาน
    บริษัทได้ส่งพนักงานเข้าอบรมทางวิชาการต่าง ๆ
    เพื่อเพิ่มประสิทธิภาพในการทำงานของพนักงานรวมทั้งได้ร่วมมือกับ HONGKONG UNIVERSITY
    OF SCIENCE AND TECHNOLOGY
    เพื่อพิจารณาส่งพนักงานเข้ารับทุนการศึกษาในระดับปริญญาโทและปริญญาเอก ที่สถาบันแห่งนี้
    และบริษัท ได้มอบทุนการศึกษาให้กับสถาบัน AIT เพื่อเป็นการศึกษาต่อในระดับปริญญาโท
    สาขาวิศวกรรมปฐพี, และมอบทุนการศึกษาระดับปริญญาโทให้กับสถาบันเทคโนโลยี
    พระจอมเกล้าเจ้าคุณทหารลาดกระบัง และมอบทุนการศึกษาให้กับมหาวิทยาลัยเกษตรศาสตร์
    ในระดับปริญญาโท สาขาวิศวกรรมโยธา(หลักสูตรนานาชาติ)

-   บริษัทสามารถดำรงสถานะทางการเงินและสายสัมพันธ์ที่ดีกับสถาบันการเงิน
    เนื่องจากการรับงานรับเหมาก่อสร้างมีความจำเป็นต้องมีเงินค้ำประกันงานต่างๆ
    หลายขั้นตอนจนกว่าจะดำเนินการก่อสร้างแล้วเสร็จและส่งมอบงาน
    มีผู้รับเหมาก่อสร้างหลายรายต้องประสบปัญหากับสถาบันการเงินในการขอวงเงินค้ำประกันเพื่อประมูลงานต่างๆ
    แต่ด้วยนโยบายในการดำรงสถานะทางการเงินที่ดี ประกอบกับการปฏิบัติที่ดีต่อสถาบันการเงิน
    ทำให้บริษัทสามารถลดอุปสรรคในเรื่องการขอวงเงินให้เพียงพอต่อการรับงานของบริษัท

-   บริษัทมีความพร้อมด้านเครื่องจักร ตลอดจนมีนโยบายเรื่องการบำรุงรักษาอย่างเข้มงวด
    และมีการพัฒนาอยู่ตลอดเวลาเพื่อให้สามารถรับงานได้หลากหลายและมีประสิทธิภาพ
    ประกอบกับบริษัทมีการวางแผนในการบริหารเครื่องจักรอย่างมีประสิทธิภาพ
    ทำให้บริษัทอยู่ในสภาพพร้อมที่จะรับงานได้หลายงานในเวลาเดียวกัน
    ซึ่งจะทำให้บริษัทสามารถใช้ทรัพยากรอย่างมีประสิทธิภาพ

-   บริษัทดำเนินนโยบายรักษาสิ่งแวดล้อมและความปลอดภัยต่อผู้ปฏิบัติหน้าที่และบุคคลภายนอก เช่น
    มีการติดตั้งกำแพงกันฝุ่นและกันเสียงตลอดระยะเวลาก่อสร้าง
    มีการบำรุงรักษาเครื่องจักรอย่างดี เพื่อลดการเกิดเสียงรบกวนขณะปฏิบัติงาน
    และมีเครื่องล้างล้อรถยนต์อัตโนมัติเพื่อล้างล้อรถบรรทุกวัสดุอุปกรณ์ก่อสร้างก่อนที่จะออกนอกบริเวณก่อสร้างทำให้ลดปัญหาเรื่องฝุ่นละอองเศษดินและสิ่งสกปรกบนพื้นผิวถนนใกล้บริเวณสถานที่ก่อสร้าง

-   การหาแหล่งตลาดใหม่ตามการขยายตัวของตลาดอสังหาริมทรัพย์
    ภายในประเทศมีการขยายตัวไม่แน่นอนซึ่งขึ้นอยู่กับสภาวะของเศรษฐกิจ และการเมือง
    ในการที่จะทำให้กลุ่มบริษัทมีการขยายตัวอย่างต่อเนื่อง
    ซึ่งจะพึ่งเพียงแต่ตลาดภายในประเทศอย่างเดียวจะเป็นไปได้ยาก
    กลุ่มบริษัทจึงมองและศึกษาถึงตลาดต่างประเทศมาช่วยรองรับโดยเฉพาะในเขตอาเซียน
    ซึ่งปัจจุบันได้ขยายตลาดไปยังประเทศเมียนมาร์

-   พัฒนาเทคโนโลยีและองค์ความรู้ให้ทันสมัยและแข่งขันได้อยู่เสมอ
    บริษัทมีหน่วยงานวิจัยและพัฒนาขึ้นภายในองค์กร ซึ่งบริษัทฯ
    มีผลงานด้านวิชาการที่เผยแพร่ไปในวงการอุตสาหกรรมก่อสร้างด้านงานวิศวกรรมปฐมพีไปทั่วโลก

    3.  กลุ่มลูกค้าเป้าหมาย การจำหน่ายและช่องทางการจำหน่าย

ลักษณะงานของบริษัทสามารถจำแนกได้เป็น 2 ประเภท คือ งานภาคเอกชน เช่น
งานฐานรากอาคารสำนักงาน อาคารชุด โรงแรม ศูนย์สรรพสินค้า เป็นต้น และงานภาครัฐบาล
อันได้แก่หน่วยงานราชการและรัฐวิสาหกิจ เช่น งานฐานรากอาคารราชการ
งานฐานรากโครงการก่อสร้างพื้นฐาน เช่น ทางยกระดับ อุโมงค์ลอดทางแยก รวมถึงถนน สะพาน
และรถไฟฟ้าใต้ดิน เป็นต้น
อย่างไรก็ตามบริษัทไม่ได้เน้นรับเฉพาะงานภาครัฐบาลหรือเฉพาะภาคเอกชนอย่างหนึ่งอย่างใด
ขึ้นอยู่กับความพร้อมของเครื่องในแต่ละช่วงของการรับงาน
และบริษัทฯมิได้พึ่งพิงลูกค้ารายหนึ่งรายใดที่มีสัดส่วนเกินร้อยละ 25 ของรายได้รวมของบริษัท

2.2.3 คุณภาพการให้บริการและการบริหารความสัมพันธ์กับลูกค้า

บริษัทฯ ได้ให้ความสำคัญกับคุณภาพและบริการให้เป็นที่พอใจของลูกค้า ทำการส่งมอบงานทันกำหนด
โดยมีการจัดเตรียมความพร้อมของเครื่องจักรก่อนที่จะเริ่มเข้างาน
มีการรักษาความสัมพันธ์ที่ดีกับลูกค้าบนพื้นฐานของความซื่อตรงและผลประโยชน์ร่วมกัน
ทำให้ได้รับความเชื่อถือและไว้วางใจจากลูกค้า

2.2.4 การบริหารความสัมพันธ์ที่ดีกับชุมชนและหน่วยงานราชการ

บริษัทฯ ได้ให้ความสำคัญกับชุมชนใกล้เคียงที่บริษัทฯ
ได้เข้าไปปฏิบัติงานโดยมาตรการควบคุมวัดปริมาณเสียงและความสั่นสะเทือนไม่ให้เกินกำหนดข้อบังคับของหน่วยงานราชการ
และมีการสำรวจบ้านของชุมชนใกล้เคียง โดยบริษัทได้จัดจ้างผู้ที่ชำนาญเข้าสำรวจก่อนการเริ่มงาน
และปฏิบัติตามข้อกำหนดและระเบียบของหน่วยงานราชการโดยเคร่งครัด

5.  ภาวะอุตสาหกรรมและการแข่งขัน

ภาวะธุรกิจให้บริการเสาเข็มเจาะและงานกำแพงกันดินซึ่งเป็นส่วนสำคัญในการวางรากฐานสำหรับการก่อสร้างอาคารและโครงสร้างพื้นฐาน
ซึ่งจะแปรผันตามการขยายตัวของธุรกิจอสังหาริมทรัพย์และการก่อสร้างในประเทศของทั้งภาครัฐและภาคเอกชน
โดยจำแนกเป็นงานก่อสร้างฐานรากสำหรับอาคารสำนักงาน อาคารชุด โรงแรม ศูนย์สรรพสินค้า
และงานโครงสร้างพื้นฐานสำหรับ ทางยกระดับ อุโมงค์ลอดทางแยก ถนน สะพาน
และรถไฟฟ้าใต้ดิน
เนื่องจากการรับเหมางานฐานรากประเภทเสาเข็มเจาะขนาดใหญ่และกำแพงกันดินต้องอาศัยเครื่องจักรขนาดใหญ่
จากประสบการณ์ในการทำงานที่ยาวนานถึง 40 ปี
โดยเฉพาะอย่างยิ่งมีความเชี่ยวชาญในงานฐานรากจากประสบการณ์และความคุ้นเคยของดินในประเทศไทยมากกว่าผู้ประกอบการจากต่างประเทศ
ฐานะทางการเงินที่มั่นคง และความสัมพันธ์อันดีกับผู้รับเหมาหลัก ผู้ออกแบบ
ลูกค้าที่เป็นเจ้าของโครงการ และผู้จัดจำหน่ายวัสดุก่อสร้าง
จึงได้รับความเชื่อถือจากบุคคลที่เกี่ยวข้อง ทำให้บริษัทฯ
สามารถประมูลงานแข่งขันกับคู่แข่งที่มีอยู่ในตลาดมีเพียงไม่กี่รายได้
โดยบริษัทจะรักษาส่วนแบ่งตลาดในปี 2558 นี้ไม่น้อยกว่าร้อยละ 30 ของตลาดรวม

1.  การจัดหาผลิตภัณฑ์หรือบริการ

    1.  กำลังการผลิต

งานรับเหมาทำฐานรากโครงการก่อสร้างต้องอาศัยเครื่องจักรและความชำนาญของวิศวกรและผู้ควบคุมงานในปริมาณที่ต่างๆ
กันขึ้นกับประเภทโครงสร้างของงาน จึงไม่สามารถระบุชัดเจนถึงกำลังการผลิตของบริษัท
อย่างไรก็ตามสามารถสรุปเป็นปัจจัยสำคัญที่เป็นเครื่องกำหนดกำลังการผลิตของบริษัท ดังนี้

-   ประสิทธิภาพของเครื่องจักร และจำนวนเครื่องจักรแต่ละประเภท

เครื่องจักรของบริษัทประกอบด้วยเครื่องเจาะงานเสาเข็มเจาะ จำนวน 42 ชุด
เครื่องมือสำหรับก่อสร้างกำแพง D-Wall จำนวน 29 ชุด
และเครื่องจักรสำหรับงานปรับปรุงคุณภาพดิน 2 ชุด
ที่ได้รับการดูแลตรวจสภาพและปรับแต่งตลอดเวลา จึงสามารถรับงานเสาเข็มเจาะได้ถึง 42
หน่วยงาน งานกำแพง D-Wall ได้ถึงจำนวนประมาณ 29 หน่วยงานและงานปรับปรุงคุณภาพดิน
จำนวน 2 หน่วยงานในขณะเดียวกันได้ นอกจากนี้บริษัทยังมีโรงงานซ่อมเครื่องจักรและอุปกรณ์
ซึ่งใหญ่พอที่จะสามารถซ่อมรถเครนได้พร้อมกันครั้งละ 7 คัน
ทำให้เครื่องจักรของบริษัทอยู่ในสภาพพร้อมที่จะรับงานอยู่เสมอ

-   จำนวนวิศวกร

บริษัทมีวิศวกรที่มีความเชี่ยวชาญในงานออกแบบและก่อสร้างฐานรากและทำงานร่วมกับบริษัทมาเป็นเวลานาโดยเฉลี่ยแล้วมีอายุงานประมาณ
12 ปี ซึ่งสามารถจำแนกประเภทวิศวกรตามหน้าที่ที่รับผิดชอบได้ดังนี้

  -----------------------------------------------------------------------
  วิศวกร                                 จำนวน (คน)       
  ------------------------------------- ---------------- ----------------
                                        ปี 2557           ปี 2558

  1. วิศวกรระดับผู้จัดการโครงการ             5                5

  2. วิศวกรงานออกแบบด้านธรณีเทคนิค          2                2

  3. วิศวกรระดับผู้ควบคุมงานสนาม             35               33

  รวมทั้งสิ้น                               42               40
  -----------------------------------------------------------------------

  จำนวนและความเชี่ยวชาญของวิศวกรดังกล่าวข้างต้น ทำให้บริษัทสามารถรับงานได้ครั้งละ 23
  งานในเวลาเดียวกัน

-   วงเงินกับสถาบันการเงิน

บริษัทจำเป็นต้องมีวงเงินค้ำประกันกับทางสถาบันการเงินเช่นเดียวกับผู้ประกอบการรับเหมาก่อสร้างทั่วๆไป
โดยปกติการรับงานของบริษัทจะต้องมีการออกหนังสือค้ำประกัน 3 ประเภท ดังนี้

1.  หนังสือค้ำประกันการประมูล (Bid Bond) วงเงินประมาณร้อยละ 5-10 ของมูลค่าสัญญา

2.  หนังสือค้ำประกันสัญญา (Performance Bond) วงเงินประมาณร้อยละ 5-10
    ของมูลค่าสัญญา
    เพื่อเป็นการประกันการทำงานที่บริษัทต้องให้ไว้กับลูกค้าตลอดอายุของโครงการ

3.  หนังสือค้ำประกันผลงาน (Maintenance Bond) วงเงินประมาณร้อยละ 5-10
    ของมูลค่าสัญญา เพื่อเป็นการค้ำประกันผลงานต่อไปอีก 1-2 ปี หลังส่งมอบงาน

นอกจากนี้ บางงานอาจมีการรับเงินค่าจ้างล่วงหน้า
ดังนั้นบริษัทจะต้องมีการออกหนังสือค้ำประกันว่าบริษัทได้รับเงินล่วงหน้าในการทำงาน (Advance
Payment Bond) รวมวงเงินหนังสือค้ำประกันที่บริษัทต้องออกในการรับงานหนึ่งๆ
คิดเป็นมูลค่าร้อยละ 10-20 ของมูลค่างาน ดังนั้นวงเงินค้ำประกันที่บริษัทมีกับสถาบันการเงินต่างๆ
จึงนับได้ว่าเป็นปัจจัยที่กำหนดถึงความสามารถในการรับงานของบริษัท
ทั้งนี้บริษัทไม่เคยประสบปัญหาเรื่องวงเงินค้ำประกันไม่เพียงพอในการรับงาน โดย ณ วันที่ 31
ธันวาคม 2558 บริษัทมีวงเงินค้ำประกันกับสถาบันการเงิน 6 แห่ง จำนวน 1,230 ล้านบาท
ซึ่งเพียงพอให้บริษัทสามารถรับงานได้ประมาณ 3,500 ล้านบาทต่อปี

1.  ขั้นตอนการรับงาน และขั้นตอนการทำงาน

วัตถุดิบและผู้จำหน่ายวัตถุดิบ

วัตถุดิบหลักที่บริษัทใช้ในงานเสาเข็มเจาะและกำแพงกันดินได้แก่ คอนกรีตผสมเสร็จ เหล็กเส้น
และเบนโทไนต์ ซึ่งบริษัทสั่งซื้อวัตถุดิบเหล่านี้จากผู้จัดจำหน่ายภายในประเทศ
โดยมีผู้จัดจำหน่ายที่บริษัทติดต่อเป็นประจำเพียงไม่กี่ราย
ซึ่งบริษัทเชื่อมั่นในความมีชื่อเสียงของผู้จัดจำหน่าย ราคาสามารถแข่งขันได้ในตลาด
และมีวัตถุดิบป้อนให้แก่บริษัทอย่างสม่ำเสมอและตรงตามที่กำหนดไว้

ปริมาณวัตถุดิบหลักที่บริษัทใช้ในระยะ 3 ปีที่ผ่านมาเป็นดังนี้

[TABLE]

หมายเหตุ : (1) เบนโทไนต์และโพลิเมอร์ คือ
วัตถุดิบที่ใช้สำหรับการขุดเจาะพื้นดินเพื่อให้แนวดินคงรูปและง่ายต่อการขุดเจาะ
ปัจจุบันมีการนำโพลีเมอร์ (Polymer) มาใช้งานแทนเบนโทไนท์สำหรับงานบางประเภท

(2) ปริมาณการใช้คอนกรีตผสมเสร็จและเหล็กเส้น ขึ้นอยู่กับลักษณะการรับงาน
ซึ่งถ้าปีใดรับงานค่าแรงรวมวัสดุมากโครงการ
ปริมาณการใช้คอนกรีตผสมเสร็จและเหล็กเส้นจะมีปริมาณมากขึ้น
แต่ถ้าปีใดรับงานเฉพาะค่าแรงมากโครงการ ปริมาณการใช้คอนกรีตผสมเสร็จและเหล็กเส้นจะลดลง

ที่ผ่านมานโยบายการรับงานของบริษัทหากเป็นไปได้จะรับเฉพาะค่าแรงและค่าเครื่องจักรเป็นหลัก
โดยให้ลูกค้าเป็นผู้จ่ายเฉพาะค่าวัตถุดิบหลักคือคอนกรีตผสมเสร็จและเหล็กเส้น
เนื่องจากราคาของวัตถุดิบเหล่านี้เป็นที่ทราบกันดีในตลาด
และเวลาการก่อสร้างเสาเข็มเจาะหรือกำแพง D-Wall มีระยะเวลาสั้น
ทำให้ไม่สามารถบวกกำไรจากวัตถุต้นทุนวัสดุดิบหลักได้มากนัก
อีกทั้งมีความเสี่ยงในเรื่องการรับเงินค่าวัตถุดิบหลักจากลูกค้าบางรายไม่ตรงตามกำหนดที่บริษัทจะต้องจ่ายชำระค่าวัตถุดิบหลักด้วย
อย่างไรก็ตามบริษัทได้มีการปรับนโยบายในการรับงาน โดยพิจารณาความน่าเชื่อถือของลูกค้ามากขึ้น
ถ้าลูกค้ามีคุณภาพดี บริษัทอาจลดความเสี่ยงจากการชำระเงินล่าช้าหรือไม่ชำระเงินได้
สำหรับลูกค้ารายดังกล่าวบริษัทก็จะรับงานชนิดที่รวมค่าวัตถุดิบด้วย
เพื่อขยายการรับงานและมีกำไรจากลูกค้าให้เพิ่มมากขึ้น

นอกจากคอนกรีตผสมเสร็จและเหล็กเส้นแล้ว
วัตถุดิบอีกประเภทที่บริษัทใช้มากและเป็นวัสดุสิ้นเปลืองที่เมื่อใช้งานเสร็จก็ต้องกำจัดทิ้ง ได้แก่
เบนโทไนต์ (ซึ่งปัจจุบันเปลี่ยนไปใช้เป็นโพลีเมอร์มากขึ้น)
ปัจจุบันบริษัทใช้เบนโทไนต์ที่ผลิตทั้งจากในประเทศและจากต่างประเทศ
แต่อัตราส่วนที่ผลิตจากในประเทศสูงกว่าทั้งนี้เพื่อลดความเสี่ยงเรื่องอัตราแลกเปลี่ยน
และคุณภาพก็เป็นที่ยอมรับ นอกจากนี้บริษัทยังได้ริเริ่มในการนำโพลีเมอร์ (Polymer)
มาใช้งานแทนเบนโทไนต์ในงานบางประเภท Polymer เป็นวัตถุดิบนำเข้าจากต่างประเทศ
ย่อยสลายง่ายกว่าและมีคุณภาพดีกว่ามาก ถึงแม้ราคาต่อหน่วยจะแพงกว่าเบนโทไนต์
ซึ่งไม่มีผลกระทบต่อสิ่งแวดล้อม

ในระยะ 3 ปีที่ผ่านมาบริษัทมิได้พึ่งพิงผู้จัดจำหน่ายรายใดรายหนึ่งที่มีสัดส่วนเกินร้อยละ 30
ของรายได้รวมของบริษัท

เงื่อนไขการชำระเงินและอำนาจในการต่อรอง

-   โดยทั่วไป เงื่อนไขในการชำระเงินในการสั่งซื้อวัสดุจากผู้จัดจำหน่าย คือ ชำระภายใน 30 -
    90 วัน หลังจากได้รับสินค้า โดยผู้จัดจำหน่ายจะต้องนำของมาส่งที่บริเวณก่อสร้าง

-   อำนาจในการต่อรอง

-   บริษัทเป็นลูกค้ารายใหญ่ เนื่องจากมีการสั่งซื้อวัสดุครั้งละจำนวนมาก
    ทำให้ได้รับส่วนลดมากกว่าลูกค้าทั่วไป

-   ร้านค้าและผู้จัดจำหน่ายวัสดุก่อสร้างมีอยู่เป็นจำนวนมาก
    ทำให้บริษัทไม่จำเป็นต้องผูกขาดซื้อจากร้านใดร้านหนึ่งโดยเฉพาะ
    จึงสามารถเฉลี่ยการซื้อวัสดุได้

-   การที่บริษัทติดต่อกับร้านค้าและผู้จัดจำหน่ายเป็นระยะนาน
    และประวัติการจ่ายชำระหนี้ไม่เคยมีปัญหา แม้ในช่วงที่ภาวะเศรษฐกิจไม่ดี
    ทำให้ได้รับเงื่อนไขที่ดีตลอดมา

ราคาเฉลี่ยวัตถุดิบหลักในปี 2556 – 2558

  -------------------------------------- ---------- ---------- ----------
  วัตถุดิบ                                  2556       2557       2558

  คอนกรีตผสมเสร็จ (บาท/ลูกบาศก์เมตร)         1,779.42   1,895.00   1,714.72

  เหล็กเส้น (บาทต่อกิโลกรัม)                  21.06      20.20      16.46

  เบนโทไนท์ แบบผง (บาทต่อกิโลกรัม)           6.81       6.78       6.64

  โพลีเมอร์ (บาทต่อกิโลกรัม)                  198.03     197.56     200

  น้ำมันดีเซล (บาทต่อลิตร)                    27.20      27.02      22.21
  -------------------------------------- ---------- ---------- ----------

ปัจจุบันบริษัทมิได้มีการนำเข้าวัตถุดิบจากต่างประเทศ
โดยจะซื้อจากผู้ผลิตภายในประเทศและตัวแทนจำหน่ายจากต่างประเทศในประเทศ
อย่างไรก็ตามบริษัทยังมีความจำเป็นต้องนำเข้าอะไหล่เครื่องจักรบางประเภทซึ่งไม่มีจำหน่ายในประเทศ

3.  ผลกระทบต่อสิ่งแวดล้อม

การดำเนินงานของบริษัทมิได้ก่อให้เกิดผลกระทบต่อสิ่งแวดล้อมร้ายแรงใดๆ
แต่อาจจะก่อให้เกิดเสียงรบกวนต่อผู้อยู่อาศัยบริษัทใกล้เคียงกับโครงการก่อสร้างบ้าง ทั้งนี้ปัญหาที่พบ
เช่น ปัญหาฝุ่น เสียง และการสะเทือน เป็นต้น
ซึ่งบริษัทได้ดำเนินการต่างๆเพื่อเป็นการป้องกันและลดปัญหาดังกล่าว ดังนี้

-   บริษัทจะจัดให้มีการติดตั้งกำแพงกันฝุ่นและเสียงล้อมรอบบริเวณก่อสร้าง
    เพื่อป้องกันฝุ่นและเสียงไม่ให้รบกวนผู้อยู่อาศัยบริเวณใกล้เคียง

-   บริษัทมีนโยบายตรวจสภาพและปรับแต่งเครื่องจักรอย่างสม่ำเสมอ
    เพื่อให้เครื่องจักรเดินเครื่องได้ลื่นไม่ก่อให้เกิดเสียงดังมากจนเกินไปขณะทำงาน

-   บริษัทมีเครื่องล้างล้อรถยนต์อัตโนมัติ
    เพื่อใช้ล้างล้อรถยนต์บรรทุกวัสดุอุปกรณ์ก่อนที่จะวิ่งออกจากบริเวณก่อสร้างเพื่อให้ล้อรถสะอาด
    ไม่ทำให้พื้นถนนปนเปื้อนเศษดินและหิน

-   บริษัทมีนโยบายดำเนินงานฐานรากภายในเวลาที่ได้รับอนุญาตตามกฎหมายควบคุมอาคารการก่อสร้างของกรุงเทพฯ
    ซึ่งระบุไว้ในกรณีที่จำเป็นต้องทำงานเร่งด่วนนอกเวลาที่กฎหมายกำหนด
    บริษัทจะทำการขอผ่อนผันจากกรุงเทพฯเพื่อยึดเวลาการทำงานเป็นแต่ละกรณีไป

-   บริษัทมีการสร้างมิตรสัมพันธ์กับผู้อยู่อาศัยใกล้เคียงบริเวณก่อสร้าง
    พร้อมทั้งมีการชี้แจงให้ทราบถึงเวลาและขั้นตอนการปฏิบัติงาน
    และดำเนินการแก้ไขโดยทันทีเมื่อมีเรื่องร้องเรียนจากชาวบ้านในบริเวณใกล้เคียง

-   บริษัทมีการพัฒนากระบวนการทำงานเพื่อให้มีผลกระทบด้านการสั่นสะเทือนให้ลดน้อยลง

-   บริษัทคิดค้นและพัฒนาระบบของเครื่องจักรเพื่อลดมลภาวะด้านเสียง
    และจัดหาวัตถุดิบที่มีผลกระทบด้านสิ่งแวดล้อมน้อย เช่น
    การนำโพลีเมอร์มาใช้มากขึ้นและลดปริมาณการใช้เบนโทไนต์

-   บริษัทจัดฝึกอบรมแก่พนักงานที่เริ่มเข้ามาทำงานกับบริษัท
    ในการปฐมนิเทศให้พนักงานทราบเกี่ยวกับนโยบายเกี่ยวกับสิ่งแวดล้อมและการปฏิบัติงานของบริษัท
    พร้อมทั้งจัดส่งพนักงานเข้าอบรมเกี่ยวกับสิ่งแวดล้อมกับสถาบันต่าง ๆ

  ทั้งนี้บริษัทไม่เคยมีข้อพิพาทหรือถูกฟ้องร้องเกี่ยวกับสิ่งแวดล้อมในระยะเวลา 3 ปีที่ผ่านมา

3.  งานที่ยังไม่ได้ส่งมอบ

ณ วันที่ 31 ธันวาคม 2558 บริษัทมีงานที่ยังไม่ได้ส่งมอบจำนวน 33 โครงการ
คิดเป็นมูลค่างานทั้งสิ้น 1,032.72 ล้านบาท

สรุปงานที่ยังไม่ได้ส่งมอบ ณ วันที่ 31 ธันวาคม 2558

+----+------------------------------------+------------+---------------+
| ลำ | ชื่อโครงการ                          | ประเภทงาน  | กำ            |
| ดับ |                                    |            | หนดการแล้วเสร็จ |
+====+====================================+============+===============+
| 1. |   โรงพยาบาลแม่ฟ้าหลวง จังหวัดเชียงราย   | เสาเข็มเจาะ | ไตรมาส 1 ปี    |
|    |                                    |            | 2559          |
+----+------------------------------------+------------+---------------+
| 2. |   SALADAENG ONE                    | เสาเข็มเจาะ | ไตรมาส 1 ปี    |
|    |                                    |            | 2559          |
+----+------------------------------------+------------+---------------+
| 3. |   THE ICONSIAM SUPERLUX RESIDENCE  | เสาเข็มเจาะ | ไตรมาส 1 ปี    |
|    |                                    |            | 2559          |
+----+------------------------------------+------------+---------------+
| 4. |   PARK 24 (PHASE 2)                | เสาเข็มเจาะ | ไตรมาส 1 ปี    |
|    |                                    |            | 2559          |
+----+------------------------------------+------------+---------------+
| 5. |   Sirat - Outer Ring Road          | เสาเข็มเจาะ | ไตรมาส 1 ปี    |
|    |   Expressway                       |            | 2559          |
+----+------------------------------------+------------+---------------+
| 6. |   Sirat-Outer Ring Road Expressway | เสาเข็มเจาะ | ไตรมาส 1 ปี    |
|    |   (ชิโน-ไทย)                        |            | 2559          |
+----+------------------------------------+------------+---------------+
| 7. |   ทางลอดจรัญสนิทวงศ์กับถนนพรานนก       | เสาเข็มเจาะ | ไตรมาส 1 ปี    |
|    |                                    |            | 2559          |
+----+------------------------------------+------------+---------------+
| 8. |   ก่อสร้างโรงพยาบาลราชพฤกษ์           | เสาเข็มเจาะ | ไตรมาส 1 ปี    |
|    |   จังหวัดขอนแก่น                      |            | 2559          |
+----+------------------------------------+------------+---------------+
| 9. |   CHATRIUM PATHUMWAN               | เสาเข็มเจาะ | ไตรมาส 1 ปี    |
|    |                                    |            | 2559          |
+----+------------------------------------+------------+---------------+
| 1  |   HOTEL NIKKO BANGKOK              | เสาเข็มเจาะ | ไตรมาส 1 ปี    |
| 0. |                                    |            | 2559          |
+----+------------------------------------+------------+---------------+
| 1  |   Whizdom Connect Sukhumvit        | เสาเข็มเจาะ | ไตรมาส 1 ปี    |
| 1. |                                    |            | 2559          |
+----+------------------------------------+------------+---------------+
| 1  |   Tonson Park View                 | เสาเข็มเจาะ | ไตรมาส 1 ปี    |
| 2. |                                    |            | 2559          |
+----+------------------------------------+------------+---------------+
| 1  |   Langsuan Village                 | เสาเข็มเจาะ | ไตรมาส 1 ปี    |
| 3. |                                    |            | 2559          |
+----+------------------------------------+------------+---------------+
| 1  |   อาคารสำนักงานใหม่ สำนักงบประมาณ     | เสาเข็มเจาะ | ไตรมาส 1 ปี    |
| 4. |                                    |            | 2559          |
+----+------------------------------------+------------+---------------+
| 1  |   ก่อสร้างทางแยกต่างระดับน้ำกระจาย      | เสาเข็มเจาะ | ไตรมาส ปี 2559 |
| 5. |                                    |            |               |
+----+------------------------------------+------------+---------------+
| 1  |   CENTURY THE MOVIE PLAZA          | เสาเข็มเจาะ | ไตรมาส 1 ปี    |
| 6. |                                    |            | 2559          |
+----+------------------------------------+------------+---------------+
| 1  | Phoenix Medical Center             | เสาเข็มเจาะ | ไตรมาส 2 ปี    |
| 7. |                                    |            | 2559          |
+----+------------------------------------+------------+---------------+
| 1  |   อาคารพาณิชยกรรมและที่จอดรถ บริษัท     | เสาเข็มเจาะ | ไตรมาส 1 ปี    |
| 8. |   พรีโม พอสโต จำกัด                  |            | 2559          |
+----+------------------------------------+------------+---------------+
| 1  | The Politan Rive                   | เสาเข็มเจาะ | ไตรมาส 2 ปี    |
| 9. |                                    |            | 2559          |
+----+------------------------------------+------------+---------------+
| 2  | เดอะ มาร์เก็ต บาย แพลทินัม             | เสาเข็มเจาะ | ไตรมาส 2 ปี    |
| 0. |                                    |            | 2559          |
+----+------------------------------------+------------+---------------+
| 2  | The Tree ติวานนท์                    | เสาเข็มเจาะ | ไตรมาส 2 ปี    |
| 1. |                                    |            | 2559          |
+----+------------------------------------+------------+---------------+
| 2  | T1 OFFICE BUILDING                 | เสาเข็มเจาะ | ไตรมาส 2 ปี    |
| 2. |                                    |            | 2559          |
+----+------------------------------------+------------+---------------+
| 2  | Somerset Central Sriracha          | เสาเข็มเจาะ | ไตรมาส 2 ปี    |
| 3. |                                    |            | 2559          |
+----+------------------------------------+------------+---------------+
| 2  | Flour Warehouse                    | เสาเข็มเจาะ | ไตรมาส 2 ปี    |
| 4. |                                    |            | 2559          |
+----+------------------------------------+------------+---------------+
| 2  | พลัส ศรีราชา                         | เสาเข็มเจาะ | ไตรมาส 2 ปี    |
| 5. |                                    |            | 2559          |
+----+------------------------------------+------------+---------------+
| 2  | ก่อสร้างร้านนวดเอกมัย                  | โครงสร้าง   | ไตรมาส 2 ปี    |
| 6. |                                    |            | 2559          |
+----+------------------------------------+------------+---------------+
| 2  | Nowhere เอกมัย                      | โครงสร้าง   | ไตรมาส 2 ปี    |
| 7. |                                    |            | 2559          |
+----+------------------------------------+------------+---------------+
| 2  | อาคารสำนักงานและอาคารจอดรถ          | เสาเข็มเจาะ | ไตรมาส 2 ปี    |
| 8. | บจก.อยู่เจริญวิสาหกิจ                   |            | 2559          |
+----+------------------------------------+------------+---------------+
| 2  | Supreme Legend                     | เสาเข็มเจาะ | ไตรมาส 2 ปี    |
| 9. |                                    |            | 2559          |
+----+------------------------------------+------------+---------------+
| 3  | คอนโดมิเนียม ขอนแก่น                  | เสาเข็มเจาะ | ไตรมาส 2 ปี    |
| 0. |                                    |            | 2559          |
+----+------------------------------------+------------+---------------+
| 3  | Ari Hills                          | เสาเข็มเจาะ | ไตรมาส 2 ปี    |
| 1. |                                    |            | 2559          |
+----+------------------------------------+------------+---------------+
| 3  | เศรษฐีวรรณ ศรีราชา                   | เสาเข็มเจาะ | ไตรมาส 2 ปี    |
| 2. |                                    |            | 2559          |
+----+------------------------------------+------------+---------------+
| 3  | Whizdom Ratchada-Thapra            | เสาเข็มเจาะ | ไตรมาส 2 ปี    |
| 3. |                                    |            | 2559          |
+----+------------------------------------+------------+---------------+
|    | รวมมูลค่างาน (ล้านบาท)                | 1,032.72   |               |
|    |                                    | ล้านบาท     |               |
+----+------------------------------------+------------+---------------+

4.  การวิจัยและพัฒนา

ฝ่ายวิศวกรรม

ฝ่ายวิศวกรรมซึ่งถือว่าเป็นแกนหลักสำคัญของบริษัทฯ นั้นควบคุมและดูแลโดย นายณรงค์ ทัศนนิพันธ์
ประธานกรรมการบริหารของบริษัทฯ
ที่มีชื่อเสียงในการแก้ปัญหาทางด้านเทคนิคในงานฐานรากลึกและงานปฐพี
ฝ่ายวิศวกรรมนั้นประกอบไปด้วยวิศวกรปฐพีที่มีการศึกษาระดับปริญญาโทขึ้นไป จำนวน 4 คน และ
เจ้าหน้าที่ฝ่ายเทคนิค จำนวน 3 คน

ฝ่ายวิศวกรรมของบริษัทฯ แบ่งการให้บริการออกเป็น 4 ส่วนหลักๆ คือ

-   การจัดเตรียมใบเสนอราคาทางด้านเทคนิคและการออกแบบเบื้องต้นให้แก่ลูกค้า

-   การวิเคราะห์และออกแบบฐานรากลึกและส่วนที่เกี่ยวข้องกับส่วนของโครงสร้าง

-   บรรยายให้หน่วยงานราชการและเจ้าของงานฟังเพื่อชี้แจงและให้ข้อมูลเพิ่มเติมในแต่ละโครงการ

-   การสนับสนุนทางด้านเทคนิคสำหรับทีมงานฝ่ายก่อสร้างและฝ่ายประมาณราคา

รายการสรุปโครงการสำคัญและกิจกรรมที่ฝ่ายวิศวกรรมได้มีส่วนร่วมในปี พ.ศ. 2558

  -------------------------------- --------------------------------------
  โครงการ                          ส่วนร่วมของฝ่ายวิศวกรรม

  หลังสวนวิลเลจ                      งานออกแบบรายละเอียด
                                   งานตรวจวัดพฤติกรรมขณะก่อสร้าง
                                   และการสนับสนุนทางด้านเทคนิค

  ทางด่วนศรีรัชเชื่อมต่อ ถนนกาญจนาภิเษก   งานออกแบบรายละเอียด
                                   งานตรวจวัดพฤติกรรมขณะก่อสร้าง
                                   และการสนับสนุนทางด้านเทคนิค

  ไอค่อน สยาม                       งานออกแบบรายละเอียด
                                   และการสนับสนุนทางด้านเทคนิค

  ทริโทน 8 ไมล์ (ประเทศเมียนมาร์)      งานออกแบบรายละเอียด
                                   และการสนับสนุนทางด้านเทคนิค

  โครงการอื่นๆ                       งานเตรียมเอกสารวิธีการก่อสร้าง
                                   การจัดเตรียมแบบก่อสร้าง งานออกแบบและคำนวณ
                                   และงานนำเสนอวิธีการก่อสร้างแก่ผู้ว่าจ้าง
  -------------------------------- --------------------------------------

ฝ่ายงานวิจัยและพัฒนา

ฝ่ายงานวิจัยและพัฒนา ได้รับการกำกับดูแลโดยตรงจาก คุณณรงค์ ทัศนนิพันธ์ กรรมการผู้จัดการใหญ่
บริษัทซีฟโก้ จำกัด (มหาชน) ซึ่งมีส่วนสำคัญในการสร้างผลงานและชื่อเสียงให้แก่บริษัทฯ
โดยการสนับสนุนด้านการวิจัยและพัฒนา แก่วงการวิศวกรรมปฐพีในประเทศไทย
รวมถึงภายในภูมิภาคอีกด้วย หนึ่งในความสำเร็จของฝ่ายงานวิจัยและพัฒนา
คือการมีส่วนร่วมในการตีพิมพ์บทความวิจัยทางวิศวกรรม
ทั้งในประเทศไทยและต่างประเทศในหลายภูมิภาคทั่วโลก

1. การส่งบทความเข้าตีพิมพ์ในงานประชุมวิชาการและสัมมนา ในปี 2558

บริษัทฯ ตระหนักว่าการใช้เทคโนโลยีที่ทันสมัยเป็นสิ่งสำคัญของการแข่งขันในธุรกิจ
หนึ่งในเป้าหมายที่สำคัญของฝ่ายวิจัยและพัฒนานั้นก็คือการเพิ่มกิจกรรมการวิจัยและพัฒนาเพื่อนำผลวิจัยที่ดีที่สุดออกไปสู่อุตสาหกรรมการก่อสร้าง
เพื่อให้บรรลุเป้าหมายที่วางไว้ บริษัทฯ จึงได้จัดตั้งฝ่ายวิจัยและพัฒนา
เพื่อศึกษาและวิจัยงานเสาเข็มเจาะกลมและเหลี่ยม กำแพงกันดิน
และวิธีการทดสอบงานฐานรากต่างๆ
ที่เกี่ยวข้องกับงานปฐพีและงานฐานรากระดับลึกที่เป็นธุรกิจหลักของบริษัทฯ การค้นพบสิ่งใหม่ๆ
จากงานวิจัยจำนวนมากของฝ่ายวิจัยและพัฒนา
ได้ถูกเผยแพร่และตีพิมพ์ในงานสัมมนาและการประชุมทางด้านวิชาการ ที่จัดขึ้นโดยสถาบันต่างๆ
ที่มีชื่อเสียงทั้งในประเทศและต่างประเทศ ซึ่งในปัจจุบัน ในปีพ.ศ. 2558
ฝ่ายวิจัยและพัฒนาได้ส่งบทความเพื่อตีพิมพ์ในงานประชุมวิชาการและงานสัมมนา
ซึ่งประกอบด้วยบทความที่ตีพิมพ์ในงานประชุมระดับประเทศและนานาชาติจำนวน 5 บทความ
ซึ่งแบ่งออกเป็นบทความภาษาไทยจำนวน 2 บทความและภาษาอังกฤษ 3 บทความ
ดังแสดงรายละเอียดดังนี้

  งานประชุมวิชาการระดับประเทศและนานาชาติ

  Aye, Z. Z., Boonyarak, T., Maung, A. W., Thasnanipan, N. and
  Prongmanee, N. (2015). Back-analysis of design parameters for bored
  pile in Yangon. International Conference in Soft Ground Engineering,
  Singapore (ICSGE), pp 563-570

  Aye, Z. Z., Boonyarak, T., Prongmanee, N. and Thasnanipan, N. (2015).
  Diaphragm wall support deep-excavations for underground space in
  Bangkok subsoil. International Conference & Exhibition on Tunnelling &
  Underground Space (ICETUS2015) 3-5 March 2015 Kuala Lumpur. paper in
  CD

  Boonyarak, T. and Ng, C. W. W. (2015). Three-dimensional influence
  zone of new tunnel excavation crossing underneath existing tunnel.
  15^(th) Asian Regional Conference on Soil Mechanics and Geotechnical
  Engineering. Fukuoka, Japan. Paper ID HKG-9

  ณรงค์ ทัศนนิพันธ์, ซอว์ ซอว์ เอย์, ธยานันท์ บุณยรักษ์, ณัฐฐพล ทัศนนิพันธ์ และ เสรีโรท เจีย
  (2558). พัฒนาการงานฐานรากและกำแพงกันดินในประเทศไทยและอาเซียนบางประเทศ.
  การบรรยายพิเศษในงานงานแสดงเทคโนโลยีและการประชุมวิศวกรรมปฐพีแห่งชาติ ครั้งที่ 2,
  กรุงเทพ

  ธยานันท์ บุณยรักษ์, ณัฐชัย โปร่งมณี, ฉัตรชัย บุญไชยโย, ซอว์ ซอว์ เอย์ และ ณัฐพล
  ทัศนนิพันธ์ (2558).
  การประเมินค่าพารามิเตอร์สำหรับการออกแบบเสาเข็มเจาะระบบเปียกในชั้นดินกรุงเทพฯ.
  การประชุมวิชาการวิศวกรรมโยธาแห่งชาติ ครั้งที่ 20, ชลบุรี

2. กิจกรรมพิเศษทางวิชาชีพวิศวกรรม

นอกเหนือจากงานวิจัยภายในบริษัทและการเข้าร่วมในงานประชุมทางวิชาการแล้ว
ฝ่ายวิจัยและพัฒนา บริษัท ซีฟโก้ จำกัด (มหาชน) ยังได้มีส่วนสนับสนุนกิจกรรมดังต่อไปนี้

-   คุณณรงค์ ทัศนนิพันธ์
    (กรรมการผู้จัดการใหญ่)ได้รับเชิญให้เป็นวิทยากรในงานบรรยายพิเศษและผู้ร่วมเสวนาในงานแสดงเทคโนโลยีและการประชุมวิศวกรรมปฐพีแห่งชาติ
    ครั้งที่ 2

-   ได้มีการจัดการดูงานสำหรับนิสิต นักศึกษาจากหลากหลายสถาบัน
    เข้าเยี่ยมชมและศึกษาการทำงานภายในหน่วยงานก่อสร้างของบริษัท อาทิเช่น
    มหาวิทยาลัยเกษตรศาสตร์
    เข้าชมงานก่อสร้างเสาเข็มเจาะและกำแพงกันดินที่หน่วยงานหลังสวนวิลเลจ เป็นต้น

-   คุณซอว์ซอว์เอย์ (รองกรรมการผู้จัดการใหญ่) ได้เป็นผู้จัดงานอบรมและผู้บรรยายพิเศษ เรื่อง
    งานก่อสร้างอุโมงค์และขุดดินดินลึก ที่เมืองย่างกุ้ง ประเทศพม่า

-   ดร. ธยานันท์ บุณยรักษ์ (วิศวกรอาวุโส) ได้เป็นรับเชิญให้บรรยาย
    แก่นักศึกษามหาวิทยาลัยมหิดลและมหาวิทยาลัยเกษตรศาสตร์

-   ดร. ธยานันท์ บุณยรักษ์ (วิศวกรอาวุโส) ได้เป็นผู้บรรยายพิเศษ
    เรื่องการควบคุมงบประมาณในการก่อสร้างเสาเข็มเจาะและกำแพงกันดิน
    ที่วิศวกรรมสถานแห่งประเทศไทย

-   ดร. ธยานันท์ บุณยรักษ์ (วิศวกรอาวุโส) ได้เป็นบรรยายในการอบรม
    งานก่อสร้างเสาเข็มเจาะและห้องใต้ดิน จัดโดยสมาคมคอนกรีตแห่งประเทศไทย

3. งานบรรยายพิเศษจัดโดยวิศวกรรมสถานแห่งประเทศไทยและมหาวิทยาลัยต่างๆ

คุณณรงค์ ทัศนนิพันธ์ (กรรมการผู้จัดการใหญ่) คุณซอว์ ซอว์ เอย์ และ ดร. ธยานันท์ บุณยรักษ์
ได้รับเชิญจากคณะอนุกรรมการวิศวกรรมปฐพี
วิศวกรรมสถานแห่งประเทศไทยภายใต้พระบรมราชูปถัม รวมทั้งมหาวิทยาลัยต่าง
ให้เป็นผู้บรรยายพิเศษด้านงานขุดดินลึก งานวิศวกรรมปฐพีและงานฐานราก
ในงานสัมมนาหรือประชุมวิชาการ

4. บริษัท ซีฟโก้ จำกัด (มหาชน) ได้มีส่วนร่วมในการจัดงานสัมมนาในระดับนานาชาติ

บริษัท ซีฟโก้ จำกัด (มหาชน) ถือว่าเป็นส่วนร่วมอย่างมากในการงานสัมมนาในระดับนานาชาติ
ซึ่งจัดโดยวิศวกรรมสถานแห่งประเทศไทย ในปี พ.ศ. 2558 บริษัท ซีฟโก้ จำกัด (มหาชน)
ได้เป็นแกนหลักในการจัดงานประชุมทางวิชาการและจัดการตีพิมพ์บทความ จำนวนทั้งสิ้น 1 งาน
ซึ่งเป็นงานสัมมนาในระดับนานาชาติ ดังรายละเอียดต่อไปนี้

+------------------------+---------------+-----------------------------+
| ชื่องานประชุมวิชาการ       | สถานที่และเวลา  | บทบาทของบุคลากรในซีฟโก้        |
+========================+===============+=============================+
| งานแสดงเทคโนโลยี        | วิศวกรรมสถาน   | บุคลากรหลักผู้มีส่วนเกี่ยวข้อง       |
|                        | แห่งประเทศไทย, |                             |
| และกา                  | กรุงเทพ        | คุณณรงค์ ทัศนนิพันธ์ (ที่ปรึกษา)     |
| รประชุมวิศวกรรมปฐพีแห่งชาติ |               |                             |
| ครั้งที่ 2                 | วันที่ 14-16     | คุณซอว์ ซอว์ เอย์ (ผู้จัดงาน)      |
|                        | ตุลาคม 2558    |                             |
| ได้รับการสนับสนุนจาก วสท.  |               | ดร.ธยานันท์ บุณยรักษ์ (ผู้จัดงาน)   |
|                        |               |                             |
| (มีผู้เข้าร่วมมากกว่า 400    |               |                             |
| คน)                    |               |                             |
+------------------------+---------------+-----------------------------+

5. โครงการฝึกอบรมเรื่องงานอุโมงค์และขุดดินลึกสำหรับงานสาธารณูปโภคในเขตเมืองย่างกุ้ง
จัดโดยสมาคมวิศวกรรมเมียนมาร์ร่วมกับ มูลนิธิ ITACET

คุณซอว์ ซอว์ เอย์ แต่เป็นผู้ริเริ่มโครงการและผู้จัดงานหลัก สำหรับการฝึกอบรม 2 วัน
เรื่องงานอุโมงค์และขุดดินลึกสำหรับงานสาธารณูปโภคในเขตเมืองย่างกุ้ง
จัดโดยสมาคมวิศวกรรมเมียนมาร์ร่วมกับ มูลนิธิ ITACET แห่งประเทศสวิสเซอร์แลนด์
ซึ่งจัดขึ้นระหว่างวันที่ 11 – 12 พฤษภาคม 2558 ที่เมืองย่างกุ้ง ประเทศเมียนมาร์
นอกจากนี้คุณซอว์ ซอว์ เอย์ยังเป็นผู้บรรยายในหัวข้องานขุดดินลึกอีกด้วย
จำนวนผู้เข้าอบรมในโครงการนี้มีทั้งหมด 200 คน

3. ปัจจัยความเสี่ยง

  3.1 ความเสี่ยงจากการพึ่งพิงผู้บริหารระดับสูง

ผู้ร่วมก่อตั้งบริษัทและเป็นผู้บริหารหลักของบริษัท ทั้ง 2 คน ซึ่งได้แก่ นายณรงค์ ทัศนนิพันธ์
นายทัชชะพงศ์ ประเวศวรารัตน์
เป็นวิศวกรที่มีประสบการณ์มายาวนานในวงการธุรกิจก่อสร้างโดยเฉพาะการก่อสร้างงานใต้ดินกว่า
42 ปี จึงเป็นที่รู้จักและยอมรับโดยทั่วไปของผู้ออกแบบ บริษัทวิศวกรที่ปรึกษา
ตลอดจนเจ้าของโครงการต่างๆ ซึ่งเป็นคุณสมบัติที่มีส่วนสำคัญในการติดต่อกับลูกค้า

อย่างไรก็ตามบริษัทได้เล็งเห็นถึงความเสี่ยงจากการพึ่งพิงผู้บริหารทั้ง 2 คนดังกล่าว
โดยมีการเตรียมความพร้อมของบุคลากรในแต่ละแขนงเพื่อให้สามารถขึ้นมารองรับงานของผู้บริหารระดับสูงได้
เช่น การสรรหาบุคลากรมืออาชีพเข้ามาช่วยบริหารงาน
การริเริ่มให้มีการสร้างสัมพันธ์ระหว่างผู้บริหารระดับกลางและระดับปฏิบัติการของบริษัทกับเจ้าหน้าที่ผู้ควบคุมงานและระดับปฏิบัติการของลูกค้าที่เป็นทั้งหน่วยงานราชการและเอกชน
เพื่อให้สามารถรักษาสัมพันธ์อันดีของผู้บริหารรุ่นต่อไป ซึ่งได้สรรหาบุคลากรเข้ามาแทน
ซึ่งผลงานก็เป็นที่น่าพอใจ

  3.2 ความเสี่ยงจากการพึ่งพาวิศวกร

ธุรกิจของบริษัทต้องอาศัยผู้ที่มีความรู้ความเชี่ยวชาญและประสบการณ์งานออกแบบ วางแผน
และดำเนินการก่อสร้างตามแผนที่วางไว้ ซึ่งหมายถึงวิศวกรในระดับผู้ช่วยผู้จัดการใหญ่
(Executive Vice President) ผู้จัดการโครงการ (Project Manager)
และวิศวกรผู้ควบคุมงาน (Project Engineer หรือ Foreman)
หากบริษัทสูญเสียบุคลากรเหล่านี้ไปย่อมส่งผลกระทบต่อความสามารถในการรับงาน
ตลอดจนผลการดำเนินงานของบริษัทในอนาคตได้

อย่างไรก็ตามผู้ช่วยผู้จัดการใหญ่ (Executive Vice President) ผู้จัดการโครงการ
(Project Manager) หรือ วิศวกรผู้ควบคุมงาน (Project Engineer)
ของบริษัทส่วนใหญ่ร้อยละ 90 ล้วนมีอายุงานกับบริษัทประมาณนานกว่า 10 ปี ขึ้นไป
ทั้งนี้เนื่องจากที่ผ่านมาบริษัทมีนโยบายการบริหารทรัพยากรบุคคลที่ดี
โดยมีการพัฒนาบุคลากรอย่างต่อเนื่อง
ส่งบุคลากรเข้าร่วมการสัมมนาทั้งในประเทศไทยและต่างประเทศ ตลอดจนมีมาตรการจูงใจต่างๆ
ที่สามารถแข่งขันกับตลาดได้ เพื่อรักษาบุคลากรให้ทำงานกับบริษัท และเพื่อลดปัญหาดังกล่าว
บริษัทได้ดำเนินการให้สถาบันการศึกษาต่างๆ
ส่งนักศึกษาจากคณะวิศวกรรมศาสตร์เข้าฝึกงานที่บริษัทเป็นประจำทุกปี
ทำให้มีบัณฑิตที่สำเร็จการศึกษาจากสถาบันต่างๆ ดังกล่าวให้ความสนใจที่จะร่วมงานกับบริษัทต่อไป
และบริษัทยังมีการมอบทุนการศึกษาให้กับสถาบันต่าง ๆ เช่น AIT (Asian Institute of
Technology) สถาบันเทคโนโลยีพระจอมเกล้าเจ้าคุณทหารลาดกระบัง,
โครงการวิศวกรรมโยธานานาชาติ มหาวิทยาลัยเกษตรศาสตร์ เป็นต้น

3.3 ความเสี่ยงทางด้านการเงิน

ความเสี่ยงจากคู่สัญญาไม่ปฏิบัติตามข้อกำหนดในสัญญา
โดยเฉพาะเรื่องการชำระเงินตามความสำเร็จของงาน
ซึ่งอาจก่อให้เกิดความเสียหายแก่ผลการดำเนินงานของบริษัท ขาดสภาพคล่องในการทำงานได้
อย่างไรก็ตามบริษัทมีนโยบายในการป้องกันความเสี่ยงดังกล่าว
โดยการวิเคราะห์ฐานะทางการเงินของลูกค้าก่อนการรับงาน การหาข้อมูลของลูกค้าอื่นเพิ่มเติม
หรือมีการเรียกเก็บเงินล่วงหน้าก่อนเริ่มดำเนินงานรวมถึงการเรียกเก็บเงินตามผลงานที่ทำเสร็จ
และบริษัทฯ ยังได้รับความสนับสนุนจากสถาบันการเงินต่าง ๆ
เพื่อเข้ามาช่วยแก้ปัญหาในกรณีที่บริษัทขาดสภาพคล่องได้
บริษัทฯได้มีการตั้งค่าเผื่อหนี้สงสัยจะสูญของลูกค้าให้ครอบคลุมกับลูกหนี้ที่ค้างชำระมากกว่า 12 เดือน
และในปี 2558 มีหนี้ที่ค้างชำระมากกว่า 12 เดือน ไม่ได้ทำการตั้งสำรองหนี้สูญไว้
บริษัทคาดว่าจะสามารถเรียกชำระเงินได้

  3.4 ความเสี่ยงจากเปลี่ยนแปลงราคาวัตถุดิบที่ใช้ในการก่อสร้าง

ลักษณะการรับงานของบริษัทสามารถจำแนกเป็น 2 ลักษณะ คือ (1)
งานที่รับเหมาค่าแรงงานและค่าวัตถุดิบ และ (2) งานที่รับเหมาเฉพาะค่าแรงงานอย่างเดียว
ในกรณีที่บริษัทรับงานประเภทที่ (1) ซึ่งต้องรับผิดชอบทั้งการก่อสร้างและการจัดซื้อวัตถุดิบนั้น
ทำให้มีความเสี่ยงเรื่องต้นทุนการดำเนินงานสูงขึ้นจากความผันผวนของราคาหรือการขาดแคลนวัตถุดิบ
เนื่องจากบริษัทจะต้องเสนอราคารับเหมาล่วงหน้าก่อนเริ่มดำเนินงาน
อย่างไรก็ตามผลกระทบดังกล่าวอาจไม่สูงมากนักเมื่อเทียบกับธุรกิจรับเหมาก่อสร้างอื่น ๆ เนื่องจาก

-   ลักษณะของงานส่วนใหญ่ที่บริษัท รับเหมา จะมีช่วงระยะเวลาการทำงานค่อนข้างสั้น
    คือโดยเฉลี่ยประมาณ 3-5 เดือน ต่อโครงการ
    ทำให้บริษัทสามารถควบคุมราคาวัสดุที่ต้องใช้ในการก่อสร้างได้

-   วัตถุหลักมีเพียง 2 รายการ คือ คอนกรีตผสมเสร็จและเหล็กเส้น
    ซึ่งบริษัทเป็นลูกค้ารายใหญ่ของผู้จัดจำหน่ายวัสดุดังกล่าว
    ทำให้สามารถเจรจาต่อรองโดยอาศัยความสัมพันธ์ที่ดีกับผู้จัดจำหน่ายวัตถุดิบรายใหญ่
    และกำหนดราคาคงที่ในระยะเวลาหนึ่งๆได้ นอกจากนี้ในกรณีที่ราคาวัสดุผันผวนมาก
    บริษัทอาจซื้อวัตถุดิบทั้งจำนวนที่บริษัทประมาณว่าจะต้องใช้ในงานที่รับจ้างไว้แล้ว
    และกำหนดให้ผู้จัดจำหน่ายทยอยส่งวัสดุให้บริษัทเมื่อจะมีใช้งานจริง

-   น้ำมันดีเซล มีการปรับปรุงราคาเป็นแบบลอยตัวซึ่งมีผลกระทบด้านต้นทุนของบริษัท
    บริษัทได้ให้ความสำคัญในเรื่องนี้เป็นอย่างมากและติดตามความผันผวนของราคาอย่างใกล้ชิด
    หากแนวโน้นของราคาเพิ่มสูงขึ้นซึ่งมีผลกระทบกับต้นทุนดำเนินการ
    บริษัทจะทำการปรับราคาเพิ่มขึ้นในการรับงานต่อไปเพื่อชดเชยต้นทุนที่เหมาะสม
    และคำนึงถึงศักยภาพการแข่งขันในตลาดประกอบด้วย

  3.5 ความเสี่ยงจากการดำเนินงานไม่เสร็จตามกำหนดหรืองานไม่ได้คุณภาพตามที่กำหนด

โดยทั่วไปงานก่อสร้างที่บริษัทดำเนินการอยู่นั้นจะมีค่าปรับในกรณีที่มีการดำเนินงานล่าช้ากว่าที่กำหนดซึ่งปกติมีอัตราร้อยละ
0.01 ของมูลค่างานต่อวัน
และมีการกำหนดค่าปรับสูงสุดเป็นจำนวนวันหรือเป็นร้อยละของมูลค่างานในกรณีที่งานที่ส่งมอบไม่ได้มาตรฐานตามแบบที่กำหนด
ซึ่งหากมีเหตุการณ์ใดๆ ดังกล่าวเกิดขึ้น บริษัทจะต้องดำเนินการแก้ไขให้ถูกต้อง
ส่งผลให้ต้นทุนสูงขึ้นและเสียเวลาในการทำงานเพิ่มมากขึ้น
อย่างไรก็ตามหากความล่าช้าของการดำเนินงานนั้นมิได้มีสาเหตุมาจากบริษัท อาทิเช่น
การเปลี่ยนแปลงแบบการก่อสร้าง หรือสถานที่ที่รับมอบไม่พร้อมที่จะสามารถดำเนินการได้
หรือสภาพดินฟ้าอากาศไม่เอื้ออำนวย โดยเฉพาะในช่วงฤดูฝนและเกิดอุทกภัยน้ำท่วม
ซึ่งการปฏิบัติการของผู้รับเหมาก่อสร้างจะเป็นไปด้วยความยากลำบากถ้าไม่มีการวางแผนงานที่ดีพอนั้น
บริษัทจะสามารถเจรจาและชี้แจงให้ผู้ว่าจ้างทราบและสามารถขอยืดเวลาการดำเนินงานออกไปได้
ทั้งนี้ในระยะที่ผ่านมาในส่วนของงานเสาเข็มเจาะและกำแพงกันดิน
บริษัทยังไม่เคยถูกปรับอันมีสาเหตุมาจากการส่งงานล่าช้า
เนื่องจากบริษัทมีประสบการณ์ด้านงานก่อสร้างมาเป็นเวลานาน
จึงสามารถวางแผนการทำงานและเตรียมมาตรการป้องกันปัญหาและอุปสรรคที่คาดว่าจะเกิดขึ้นล่วงหน้า
โดยการเตรียมความพร้อมทั้งในเรื่องเครื่องมือและอุปกรณ์ในการทำงาน
จำนวนของวิศวกรผู้ควบคุมงานที่มีประสบการณ์ในการทำงาน ตลอดจนเทคนิคการก่อสร้างแบบใหม่ๆ

ในส่วนงานโยธาที่รับจากหน่วยงานราชการ
บริษัทได้มีการวางแผนการก่อสร้างให้เป็นไปตามกำหนดระยะเวลางานก่อสร้าง
เพื่อป้องกันการถูกปรับจากงานล่าช้า ถึงแม้ในปีที่ผ่านมาจะถูกปรับบ้างก็ตาม

3.6 ความเสี่ยงในเรื่องการออกกฎระเบียบใหม่ของภาครัฐ

การที่ภาครัฐออกกฎระเบียบใหม่ๆ ขึ้นมา ซึ่งมีส่วนกระทบกับการรับงานก่อสร้างอาคารต่างๆ เช่น
กฎระเบียบเกี่ยวกับใบอนุญาตสิ่งแวดล้อม ซึ่งมีผลทำให้การออกใบอนุญาตก่อสร้างออกมาช้า
จะทำให้ต้นทุนในการก่อสร้างเปลี่ยนไปในอัตราที่สูงขึ้น
แต่ในการประกอบธุรกิจเข็มเจาะและกำแพงกันดินของบริษัท
งานที่รับเข้ามาจะเสร็จภายในระยะเวลา 3 – 4 เดือน
ดังนั้นผลกระทบจะเกิดขึ้นในระยะเวลาอันสั้น
การป้องกันความเสี่ยงที่บริษัทจะรับงานโดยจะต้องมีการตรวจสอบถึงขั้นตอนการดำเนินการขอใบอนุญาต
ว่าดำเนินการไปถึงขั้นตอนไหนแล้ว
ก่อนบริษัทจะตัดสินใจทำการรับงานเพื่อจะนำมาวางแผนดำเนินการในการควบคุมต้นทุนการผลิตให้ได้ตามเป้าหมาย

3.7 ความเสี่ยงจากการลงทุนในบริษัทย่อย กิจการร่วมค้าและบริษัทอื่น

โดยที่บริษัทได้ลงทุนในบริษัทย่อย กิจการร่วมค้า และบริษัทอื่นจำนวนหลายบริษัท
โดยการประกอบธุรกิจจะสอดคล้องกับลักษณะธุรกิจของกลุ่มบริษัท
ที่ประกอบด้วยการลงทุนและการก่อสร้างโครงการหลายโครงการ
แต่ละโครงการจะมีผู้ร่วมลงทุนแตกต่างกันไป
อย่างไรก็ตามกิจการร่วมค้าที่จัดตั้งขึ้นส่วนใหญ่จะมีวัตถุประสงค์เพื่อดำเนินโครงการเพียงไม่กี่โครงการ
และเมื่อโครงการนั้นแล้วเสร็จ ก็จะเลิกกิจการร่วมค้า
ในแง่ความเสี่ยงที่อาจเกิดขึ้นจากการลงทุนจะจำกัดเท่ากับเงินลงทุนในแต่ละองค์กร
ซึ่งในการลงทุนแต่ละครั้งบริษัทฯ จะมีการศึกษาถึงความเป็นไปได้ของแต่ละโครงการ
หรือแต่ละบริษัทอย่างรอบคอบ รวมทั้งยังพิจารณาถึงผลตอบแทนที่จะได้รับในอนาคต
ทั้งนี้บริษัทในกลุ่มที่ได้ลงทุนไปแล้วในส่วนใหญ่มีผลประกอบการเป็นที่น่าพอใจ

3.8 ความเสี่ยงจากการถูกฟ้องร้อง

ในการทำงานก่อสร้างต่างๆ นั้นอาจมีผลกระทบของความเสียหาย ซึ่งมีสาเหตุได้หลายประการ เช่น
ความเสียหายข้างเคียงที่อยู่ใกล้หรือติดกับสถานที่ก่อสร้าง
หรือความเสียหายจากการก่อสร้างที่ไม่ได้มาตรฐานหรือตามแบบก่อสร้าง
จึงอาจเกิดการฟ้องร้องจากผู้เสียหาย เช่น เจ้าของสถานที่ข้างเคียงหรือเจ้าของโครงการ ได้
ซึ่งอาจส่งผลเสียหายให้กับบริษัท

เพื่อช่วยลดความเสี่ยงในกรณีของการถูกฟ้องร้อง
ก่อนที่บริษัทจะเริ่มเข้าสถานที่ก่อสร้างได้มีการทำประกันภัยความเสียหายต่างๆ
ที่อาจเกิดขึ้นจากสาเหตุของการก่อสร้าง รวมทั้งได้มีการทำ Pre survey ก่อนเริ่มงานเสมอ
และในส่วนของเจ้าของโครงการบริษัทได้มีการวาง Bond
ประกันผลงานให้กับเจ้าของโครงการไว้ประมาณ 1 – 2 ปี แล้วแต่กรณี
ในอดีตที่ผ่านมาบริษัทไม่เคยถูกฟ้องร้องใดๆ
จากเจ้าของโครงการเนื่องจากคุณภาพในการทำงานของบริษัทเป็นไปตามมาตรฐานสากล
ในส่วนของการถูกฟ้องร้องจากเจ้าของสถานที่ข้างเคียงนั้นมีบ้าง
แต่ก็ไม่มีผลเสียหายกับทางบริษัทเพราะได้มีการทำประกันภัยไว้รองรับและความเสียหายนี้เกิดหากมี
ก็มีเพียงเล็กน้อย

3.9 ความเสี่ยงในการที่ไม่สามารถหางานใหม่มารองรับโครงการที่ใกล้ทำเสร็จได้

ในสภาพของงานก่อสร้างเสาเข็มเจาะและกำแพงกันดินในแต่ละโครงการใช้เวลาประมาณ 3 – 4
เดือน ความเสี่ยงที่เกิดขึ้นจากการหางานโครงการใหม่มารองรับงานเก่าที่ใกล้เสร็จ
บริษัทฯได้ทำการหาตลาดแหล่งใหม่ๆ เช่น AEC เพื่อรองรับตลาดในประเทศ

บริษัทมีส่วนแบ่งในตลาดเสาเข็มเจาะและกำแพงกันดินประมาณร้อยละ 30
ถือว่ามีส่วนแบ่งการตลาดที่มากที่สุด ซึ่งถ้ามีงานใหม่ๆ
เกิดขึ้นบริษัทมีโอกาสได้รับงานสูงกว่าคู่แข่งรวมทั้งบริษัทมีชื่อเสียงมามากกว่า 42 ปี
จึงรู้ถึงสภาพการแข่งขันได้เป็นอย่างดีและบริษัทได้ขยายฐานของการรับงานเพิ่มมากขึ้น เช่น
งานฐานราก, งานโครงสร้าง และงานด้านถนนและอุโมงค์

3.10 ความเสี่ยงจากการขาดแคลนบุคลากร

ตามที่การเติบโตของภาคธุรกิจก่อสร้างได้เพิ่มมากขึ้น
รวมทั้งที่รัฐบาลได้มีประกาศปรับค่าแรงขั้นต่ำเป็นวันละ 300
บาทในทุกจังหวัดทั่วประเทศทำให้แรงงานจำนวนมากกลับภูมิลำเนา
จึงส่งผลให้เกิดการขาดแคลนแรงงานในภาคธุรกิจก่อสร้าง บริษัทฯ
ได้ดำเนินการขึ้นทะเบียนขอรับแรงงานต่างด้าวเข้ามาทำงานกับทางกรมการจัดหางาน
รวมทั้งส่งเสริมรับนักศึกษาฝึกงานจากสถาบันการศึกษาต่าง ๆ เข้าฝึกงานกับทางบริษัท
เพื่อจะได้คัดสรรนักศึกษาเหล่านั้นเข้าร่วมทำงานกับบริษัท
และยังมีการสนับสนุนมอบทุนการศึกษาให้กับนักศึกษาในสถาบันอุดมศึกษาต่าง ๆ
เพื่อจะได้รับนักศึกษาที่ได้รับทุนนั้นเข้ามาทำงานกับบริษัทหลังจากจบการศึกษา

3.11 ความเสี่ยงจากการทุจริต คอร์รัปชั่น

โดยทั่วไปงานก่อสร้างจะทำงานอยู่ภายนอกบริษัทเป็นจำนวนมากหลายหน่วยงาน
ทำให้ควบคุมการทุจริต คอร์รัปชั่น เป็นด้วยความยากลำบากในการควบคุม
ดังนั้นทางบริษัทป้องกันความเสี่ยงจากการทุจริต คอร์รัปชั่น
โดยให้มีขบวนการแจ้งเบาะแสการกระทำความผิด(โดยสามารถดูการแจ้งได้ใน website
ของบริษัท) และบริษัทจัดให้มีระบบการควบคุมภายใน โดยมีการประเมินอย่างสม่ำเสมอ
รวมทั้งบริษัทส่งเสริมให้พนักงานเข้าฝึกอบรมหลักสูตรครูสมาธิ
ซึ่งการทำสมาธิจะอบรมจิตใจคนให้มีความสุข สงบ และเป็นคนดีต่อสังคม
เป็นการป้องกันความเสี่ยงอีกทางหนึ่ง

บริษัทมีกระบวนการปกป้องผู้ที่แจ้งเบาะแสการกระทำผิดไว้อย่างรัดกุม
เพื่อไม่ให้เกิดผลกระทบต่อผู้แจ้งเบาะแสด้วย

3.12 ความเสี่ยงจากการไม่ปฏิบัติตามขั้นตอนของกระบวนการผลิตที่ได้กำหนดไว้

ซึ่งการที่ไม่ปฏิบัติตามขั้นตอนนั้นจะมีความเสี่ยงที่ตามมา ทำให้บริษัทอาจเกิดปัญหาทางด้านผลงาน
เช่น

- ทำให้ผลงานไม่เป็นไปตามกำหนด จะทำให้เกิดต้นทุนเพิ่ม เช่น ค่าซ่อมแซม

- ทำให้ความน่าเชื่อถือจากลูกค้าลดลงได้ เนื่องจากผลงานไม่เป็นไปตามกำหนด

- จะทำให้เกิดความเสียหายจากบริเวณข้างเคียงใกล้ที่ทำงาน ซึ่งอาจเกิดการฟ้องร้องตามมาได้

- อาจทำให้เกิดอุบัติเหตุจากการทำงานได้ ซึ่งจะมีผลเสียหายกับทรัพย์สินของบริษัท
รวมถึงสวัสดิภาพของพนักงาน

บริษัทได้ทำการป้องกันโดยกำหนด Check List ขึ้นมาเพื่อให้พนักงานที่หน่วยงานจะต้องปฏิบัติ
และมีกระบวนการตรวจสอบว่าได้ทำตามขั้นตอนที่กำหนดไว้หรือไม่

4.  ทรัพย์สินที่ใช้ในการประกอบธุรกิจ

  4.1 ทรัพย์สินที่ใช้ในการประกอบธุรกิจ

1.  ทรัพย์สินถาวรหลักที่ใช้ในการประกอบธุรกิจ

ณ วันที่ 31 ธันวาคม 2558 บริษัทมีทรัพย์สินถาวรหลักที่ใช้ในการประกอบธุรกิจ
โดยมีมูลค่าสุทธิตามบัญชีทั้งสิ้น 594.50 ล้านบาท มีรายละเอียดดังนี้

+------------------------------+----------+------+---------+---------+
| รายการทรัพย์สิน                 | ลักษณ     | ม    | มูล      | วงเงินกู้  |
|                              | ะกรรมสิทธิ์ | ูลค่าส | ค่าของหล |         |
|                              |          | ุทธิตา | ักประกัน* | (       |
|                              |          | มบัญชี | (       | ล้านบาท) |
|                              |          |      | ล้านบาท) |         |
|                              |          | (ล้าน |         |         |
|                              |          | บาท) |         |         |
+==============================+==========+======+=========+=========+
| 1. ที่ดิน                       | เจ้าของ   | 5    | 186     | 474     |
|                              |          | 7.75 |         |         |
|                              |          |      |         | (       |
|                              |          |      |         | วงเงินเด |
|                              |          |      |         | ียวกับที่ดิน |
|                              |          |      |         | บางส่วน) |
+------------------------------+----------+------+---------+---------+
| 2. อาคาร                     | เจ้าของ   | 2    | 24      |         |
|                              |          | 5.71 |         |         |
+------------------------------+----------+------+---------+---------+
| 3. เครื่องจักรและอุปกรณ์          | เจ้าของ   | 47   | 47.37   | 36.35   |
|                              |          | 3.78 |         |         |
+------------------------------+----------+------+---------+---------+
| 4.                           | เจ้าของ   | 1    | -       | -       |
| เครื่องตกแต่งและเครื่องใช้สำนักงาน  |          | 7.50 |         |         |
+------------------------------+----------+------+---------+---------+
| 7. ยานพาหนะ                  | เจ้าของ   | 1    | 25.09   | 13.08   |
|                              |          | 4.04 |         |         |
+------------------------------+----------+------+---------+---------+
| 8. สินทรัพย์ระหว่างก่อสร้าง        | เจ้าของ   | 5.72 | -       | -       |
+------------------------------+----------+------+---------+---------+
| รวม                          |          | 59   |         |         |
|                              |          | 4.50 |         |         |
+------------------------------+----------+------+---------+---------+

  * สินทรัพย์ที่มีภาระผูกพันเป็นส่วนหนึ่งของหลักทรัพย์ค้ำประกันที่มีต่อสถาบันการเงิน
  ซึ่งมูลค่าของหลักประกันถูกประเมินโดยสถาบันการเงินที่ปล่อยวงเงินกู้หรือผู้ประเมินอิสระ

2.  ใบอนุญาตในการประกอบธุรกิจ

บริษัทได้ขึ้นทะเบียนเพื่อเข้าร่วมประมูลงานรับเหมาก่อสร้างงานของหน่วยงานราชการดังรายละเอียดต่อไปนี้

1.  ผู้รับจ้างเหมางานก่อสร้างของกรุงเทพมหานคร ประเภทงานทาง (ชั้น 1)
    และประเภทงานอาคาร (ชั้น 1) โดยทะเบียนมีอายุนับแต่วันที่ 1 มกราคม 2559
    และหมดอายุวันที่ 31 ธันวาคม 2560
    ทั้งนี้บริษัทสามารถยื่นความจำนงขอต่ออายุการขอเป็นผู้รับจ้างเหมางานก่อสร้างดังกล่าวได้ก่อนถึงเวลาของการหมดอายุ

    1.  นโยบายการลงทุนในบริษัทย่อย บริษัทร่วม และกิจการร่วมค้า รวมทั้งบริษัทอื่น

ในกรณีที่บริษัทจะทำการลงทุนในโครงการต่างๆ บริษัทอาจพิจารณาการลงทุนดังกล่าวโดยบริษัทเอง
หรือจัดตั้งบริษัทย่อย บริษัทร่วม หรือกิจการร่วมค้า
โดยจะจำกัดเฉพาะธุรกิจที่มีความเกี่ยวเนื่องหรือต่อเนื่องกับธุรกิจของบริษัท สำหรับกิจการร่วมค้านั้น
บริษัทจะพิจารณาจัดตั้งร่วมกับพันธมิตรรายอื่นเป็นแต่ละกรณีไป
ทั้งนี้โครงการลงทุนต่างๆจะต้องผ่านการพิจารณาจากคณะกรรมการบริษัท และ/หรือ
ที่ประชุมผู้ถือหุ้นตามขอบเขตอำนาจการอนุมัติตามที่กำหนด

ณ วันที่ 31 ธันวาคม 2558 บริษัทมีเงินลงทุนในบริษัทย่อยและกิจการร่วมค้าคิดเป็นร้อยละ 0.88
ของยอดสินทรัพย์รวม ตามรายละเอียดการลงทุน ดังนี้

การลงทุนในบริษัทย่อย หน่วย : ล้านบาท

  -------------------------------- -------------- -------------- -------------
  ชื่อบริษัทย่อย                        สัดส่วนการลงทุน   ทุนชำระแล้ว      มูลค่าเงินลงทุน

  บริษัท ซีฟโก้ คอนสตรัคชั่น จำกัด         50%            10             5

  บริษัท ซีฟโก้ อินเตอร์เทรด จำกัด        99.99%         10             9.99
  -------------------------------- -------------- -------------- -------------

บริษัท ซีฟโก้ อินเตอร์เทรด จำกัด ลงทุนใน หน่วย : ล้านบาท

  -------------------------------- -------------- -------------- -------------
  ชื่อบริษัทย่อย                        สัดส่วนการลงทุน   ทุนชำระแล้ว      มูลค่าเงินลงทุน

  บริษัท ซีฟโก้ (เมียนมาร์) จำกัด         90%            1.5            1.41
  -------------------------------- -------------- -------------- -------------

การลงทุนในกิจการร่วมค้า หน่วย : ล้านบาท

  -------------------- ------------------------------- -------------- ----------- -------------
  ชื่อกิจการร่วมค้า         ชื่อโครงการ                       สัดส่วนการลงทุน   ทุนชำระแล้ว   มูลค่าเงินลงทุน

  กิจการร่วมค้าศรีนครินทร์   การก่อสร้างทางลอดศรีนครินทร์ –       30.00%         -           -
                       ถนนสุขุมวิท 103 (อุดมสุข)                                       

  กิจการร่วมค้าซีฟโก้       การก่อสร้างถนนไมตรีจิตรและคลองเก้า   45.00%         -           -
  และประยูรชัย (1984)                                                               
  -------------------- ------------------------------- -------------- ----------- -------------

สำหรับการลงทุนในบริษัทย่อย บริษัทจะส่งตัวแทนของบริษัทเข้าไปร่วมในการบริหารงาน
พร้อมทั้งเป็นผู้กำหนดนโยบายในการบริหารงานและด้านการเงินของบริษัทย่อย

สำหรับการลงทุนในกิจการร่วมค้า
บริษัทจะทำหน้าที่เป็นแกนนำในการประมูลงานและดำเนินการก่อสร้าง
ทั้งนี้บริษัทไม่มีนโยบายที่จะใช้กิจการร่วมค้า ซีฟโก้ ประยูรชัย และกิจการร่วมค้าซีฟโก้และประยูรชัย
(1984) ในการเข้าร่วมประมูลงานใหม่แต่อย่างใด

5.  ข้อพิพาททางกฎหมาย

ข้อพิพาททางกฎหมายที่บริษัทเป็นคู่ความหรือคู่กรณี ณ วันที่ 31 ธันวาคม 2558 มีรายละเอียดดังนี้

1.  เมื่อวันที่ 12 กุมภาพันธ์ 2551 ถูกฟ้องร่วมกับผู้ว่าจ้างในคดีแพ่งจาก พลอากาศโท กริช
    อัศวนนท์ ในข้อหาละเมิดและเรียกค่าความเสียหายเป็นเงินรวมประมาณ 14.25 ล้านบาท
    ว่าได้รับความเสียหายจากการดำเนินงานก่อสร้างของบริษัท
    ฝ่ายบริหารเชื่อว่าการฟ้องร้องของบุคคลดังกล่าวจะไม่ก่อให้เกิดความเสียหายแก่บริษัทฯ
    ต่อมาเมื่อวันที่ 2 มิถุนายน 2553 ศาลชั้นต้นได้พิพากษายกฟ้อง ศาลอุทรธรณ์ได้พิพากษายกฟ้อง
    ต่อมาจำเลยได้ขอฎีกา และศาลฎีกาได้พิพากษาให้บริษัทชำระค่าเสียทั้งหมดรวมดอกเบี้ย
    เป็นจำนวนเงิน 15 ล้านบาทเศษ
    โดยรับผิดชอบร่วมกับผู้ว่าจ้างเจ้าของโครงการและบริษัทประกันภัย และบริษัทฯ
    ได้ตั้งสำรองไว้ครบถ้วนแล้ว

2.  ในระหว่างปี 2551 บริษัทได้ฟ้องบริษัท อินสไตล์ เอสเตท เอกมัย จำกัด พร้อมกรรมการ
    พร้อมกรรมการผู้ลงนามในเช็คในคดีอาญา
    ในฐานความผิดร่วมกันออกเช็คเพื่อชำระหนี้ที่มีอยู่จริง
    และบังคับได้ตามกฎหมายโดยเจตนาที่จะไม่ให้มีการใช้เงินตามเช็ค เป็นจำนวนเงิน
    46,460,154.85 บาท และฟ้องในคดีแพ่ง ในข้อหาคดีเช็ค จำนวนเงิน 46,460,154.85
    บาท และในข้อหาผิดสัญญา จำนวนเงิน 9,197,316.84 บาท ทั้งจำนวนฟ้องทั้งหมด
    55,657,471.69 บาท บวกดอกเบี้ยร้อยละ 7.5 ในคดีอาญา
    จำเลยได้ชำระหนี้มาบางส่วนคงเหลืออยู่จำนวน 2.84 ล้านบาท
    ฝ่ายบริหารเชื่อว่าจะได้รับการชำระหนี้จาก บริษัท อินสไตล์ เอสเตท เอกมัย จำกัด
    ได้ทั้งจำนวนของการฟ้องร้อง

3.  เมื่อวันที่ 9 กันยายน 2552 ถูกฟ้องดำเนินคดีแพ่งในฐานจำเลยร่วมจาก นางสาวกมลภู จันทูป
    ในข้อหาละเมิดเรียกค่าเสียหาย 43.75 ล้านบาท อ้างว่าได้รับความเสียหายในตัวอาคาร
    ก่อให้เกิดมลภาวะเสียงดังให้เกิดฝุ่นละอองจำนวนมากเกินปกติที่น่ากลัวอันตราย
    และมีความเสียหายเกิดขึ้นกับทรัพย์สิน, ร่างกาย, อนามัย, เสรีภาพ
    และสิทธิในการอยู่อาศัยและสิทธิในการใช้ทรัพย์สิน ซึ่งคดีนี้มีจำเลยร่วม 3 บริษัท
    โดยได้ผ่านศาลชั้นต้นให้จำเลยร่วมชำระเงินจำนวน 2,000,000 บาท
    พร้อมด้วยดอกเบี้ยในอัตราร้อยละ 7.5 ต่อปีของเงินต้นจำนวนดังกล่าวนับตั้งแต่วันที่ 29
    พฤศจิกายน 2551 ซึ่งขณะนี้อยู่ในขั้นตอนของศาลฎีกา
    บริษัทได้ดำเนินการบันทึกค่าเสียหายจำนวนดังกล่าวเรียบร้อยแล้ว

4.  เมื่อวันที่ 1 พฤศจิกายน 2554 บริษัทได้ฟ้องคดีแพ่งบริษัท ดีวีเอ็มเอส จำกัด
    ในข้อหาผิดสัญญาชำระเงินและเรียกค่าเสียหายจำนวน 8.81 ล้านบาท และเมื่อวันที่ 23
    ธันวาคม 2554 ทางบริษัท ดีวีเอ็มเอส จำกัด ได้ฟ้องแย้งบริษัทฯ โดยเรียกค่าเสียหายจำนวน
    93.02 ล้านบาท โดยฝ่ายบริหารเชื่อว่าจะเรียกเก็บชำระหนี้ได้ทั้งจำนวน
    ศาลชั้นต้นพิพากษาให้บริษัท ดีวีเอ็มเอส จำกัด ชำระหนี้ให้บริษัทจำนวนเงิน 3,844,622.60
    บาทพร้อมดอกเบี้ยร้อยละ 7.5 ต่อปี นับถัดจากวันที่ 7 พฤศจิกายน 2552
    เป็นต้นไปจนกว่าจะชำระเสร็จ ปัจจุบันอยู่ระหว่างบังคับคดี

5.  เมื่อวันที่ 9 สิงหาคม 2555 ถูกฟ้องดำเนินคดีแพ่งจากนายสินจัย อนุมานราชธน
    ในฐานะจำเลยร่วมในข้อหาละเมิดเรียกสินไหมทดแทนจำนวนทุนทรัพย์ 29 ล้านบาท
    ซึ่งขณะนี้อยู่ในระหว่างการพิจารณาของศาลชั้นต้น ฝ่ายบริหารเชื่อว่าการฟ้องร้องของนายสินจัย
    อนุมาราชธน จะไม่ก่อความเสียหายแก่บริษัท

ทั้งนี้บริษัทไม่มีคดีหรือข้อพิพาทอื่นที่ยังไม่สิ้นสุดและเป็นคดีที่อาจมีผลกระทบต่อสินทรัพย์ของบริษัทที่มีจำนวนสูงกว่าร้อยละ
5 ของส่วนของผู้ถือหุ้น

6.  ข้อมูลทั่วไปและข้อมูลสำคัญอื่น

+-------------------+---+------------------------------------------------+
| ชื่อบริษัท            | : | บริษัท ซีฟโก้ จำกัด (มหาชน) (“บริษัท”)                |
+-------------------+---+------------------------------------------------+
| ชื่อภาษาอังกฤษ       | : | SEAFCO PUBLIC COMPANY LIMTIED                  |
+-------------------+---+------------------------------------------------+
| ลักษณะการดำเนินธุรกิจ | : | บริษัทดำเนินธุรกิจเป็นผู้รับเหมาก่อสร้างงานปฐพี เช่น        |
|                   |   | การก่อสร้างเสาเข็มเจาะขนาดใหญ่ กำแพงกันดิน           |
|                   |   | งานฐานรากของโครงสร้างงา                         |
|                   |   | นฐานรากและการปรับปรุงคุณภาพดินและงานก่อสร้างโยธาต่างๆ |
+-------------------+---+------------------------------------------------+
| ที่ตั้งสำนักงานใหญ่     | : | 144 ถนนพระยาสุเรนทร์ แขวงบางชัน เขตคลองสามวา      |
|                   |   |                                                |
|                   |   | กรุงเทพมหานคร 10510                             |
+-------------------+---+------------------------------------------------+
|                   |   |                                                |
+-------------------+---+------------------------------------------------+
| เลขทะเบียนบริษัท     | : | 0107547000257                                  |
+-------------------+---+------------------------------------------------+
| โทรศัพท์            | : | (662) 919-0090-7                               |
+-------------------+---+------------------------------------------------+
| โทรสาร            | : | (662) 919-0098, 518-3088                       |
+-------------------+---+------------------------------------------------+
| โฮมเพจของบริษัท     | : | www.seafco.co.th                               |
|                   |   |                                                |
| E-mail address :  |   | seafco@seafco.co.th                            |
+-------------------+---+------------------------------------------------+